open-index/open-wikipedia-markdown huggingface dataset:
റ്റുപാക് ഷക്കൂർ

പ്രസിദ്ധനായിരുന്ന ഒരു അമേരിക്കൻ റാപ് ഗായകനായിരുന്നു **റ്റുപാക് അമാറു ഷക്കൂർ**. 2പാക്, മകവെലി എന്നീ അപരനാമങ്ങളിലറിയപ്പട്ടിരുന്നു.   വളരെയധികം വിജയം നേടിയ ഗായകൻ എന്നതിനുപുറമേ റ്റുപാക് ഒരു മികച്ച നടനും സാമൂഹ്യപ്രവർത്തകനുമായിരുന്നു. അക്രമാസക്തവും കഷ്ടപ്പാടുകൾ നിറഞ്ഞതുമായ ചേരിയിലെ ജീവിതം, വർഗ്ഗീയത, സാമൂഹികപ്രശ്നങ്ങൾ, മറ്റ് റാപ്പർമാരുമായുള്ള തർക്കങ്ങൾ തുടങ്ങിയവയാണ് ഇദ്ദേഹത്തിന്റെ മിക്ക പാട്ടുകളിലേയും വിഷയങ്ങൾ.

## ജീവിതരേഖ
1971 ജൂൺ 16-ന് ന്യൂയോർക്ക് നഗരത്തിലെ മാൻഹട്ടന്റെ ഭാഗമായ കിഴക്കൻ ഹാർലെമിൽ ജനിച്ചു.

ഓൾട്ടർനെറ്റ് ഹിപ് ഹോപ് ബാന്റായ ഡിജിറ്റൽ അണ്ടർഗ്രൗണ്ടിന്റെ റോഡിയും പശ്ചാത്തല നർത്തകനുമായാണ് ഷക്കൂർ സംഗീതരംഗത്തേക്കെത്തിയത്. ആദ്യ ആൽബമായ *[[2പാകാലിപ്സ് നൗ]]* നിരൂപകരുടെ പ്രശംസ നേടിയെങ്കിലും വിവാദപരമായ വരികൾമൂലം പല തിരിച്ചടികളും നേരിടേണ്ടിവന്നു.

പല നിയമവ്യവഹാരങ്ങളിൽ പ്രതിയാക്കപ്പെട്ട ഷക്കൂറിന് മറ്റ് നിയമപ്രശ്നങ്ങളും നേരിടേണ്ടിവന്നു. ന്യൂയോർക്ക് നഗരത്തിലെ ഒരു റെക്കോർഡിങ് സ്റ്റുഡിയോയുടെ ലോബിയിൽ വച്ച് ഇദ്ദേഹത്തിന് 5 തവണ വെടിയേൽക്കുകയും കൊള്ളയടിക്കപ്പെടുകയും ചെയ്തു. ഈ സംഭവത്തേക്കുറിച്ച് മറ്റ് പല റാപ്പർമാർക്കും അറിവുണ്ടായിരുന്നുവെന്നുങ്കിലും തനിക്ക് മുന്നറിയിപ്പ് തന്നില്ലെന്ന് ഷക്കൂർ സംശയിച്ചു. ഈ വിവാദം കുപ്രസിദ്ധമായ ഈസ്റ്റ് കോസ്റ്റ്-വെസ്റ്റ് കോസ്റ്റ് ഹിപ് ഹോപ് ശത്രുതക്ക് തിരികൊളുത്തി. പിന്നീട്, ഷക്കൂർ ഒരു ലൈംഗിക പീഡനക്കേസിൽ കുറ്റക്കാരനായി വിധിക്കപ്പെട്ടു. 11 മാസം ജയിൽശിക്ഷ അനുഭവിച്ച ഷക്കൂർ ഒരു അപ്പീലിലൂടെ പുറത്തിറങ്ങി. ഡെത്ത് റോ റെക്കോർഡ്സിന്റ് സി.ഇ.ഒ. ആയ മരിയോൺ "സ്യൂജ്" നൈറ്റ് ആണ് ആ അപ്പീലിന്റെ ചെലവുകൾ നടത്തിയത്. ഈ സഹായത്തിനു പകരമായി ഡെത്ത് റോ ലേബലിനു കീഴിൽ 3 ആൽബങ്ങൾ പുറത്തിറക്കാമെന്ന് ഷക്കൂർ സമ്മതിച്ചു.

1996 സെപ്റ്റംബർ 17-ന് ലാസ് വേഗസിൽ നടന്ന ഒരു ഡ്രൈവ്-ബൈ വെടിവെപ്പിൽ ഷക്കൂറിന് നാല് തവണ വെടിയേറ്റു. യൂണിവേഴ്സിറ്റി മെഡിക്കൽ സെന്ററിൽ പ്രവേശിപ്പിക്കപ്പെട്ട ഷക്കൂർ, ആറ് ദിവസങ്ങൾക്ക് ശേഷം ശ്വാസകോശ തകാരാറും ഹൃദയ സ്തംഭനവും മൂലം മരണമടഞ്ഞു.

2006-ൽ എം.റ്റി.വി. പ്രഖ്യാപിച്ച എക്കാലത്തെയും മികച്ച എംസികളുടെ പട്ടികയിൽ ഷക്കൂർ രണ്ടാം സ്ഥാനത്തിനർഹനായി.

## അവലംബം


വർഗ്ഗം:1971-ൽ ജനിച്ചവർ
വർഗ്ഗം: 1996-ൽ മരിച്ചവർ
വർഗ്ഗം:ജൂൺ 16-ന് ജനിച്ചവർ
വർഗ്ഗം:സെപ്റ്റംബർ 13-ന് മരിച്ചവർ

വർഗ്ഗം:റാപ്പ് ഗായകർ
ബന്നാർഘട്ട ദേശീയോദ്യാനം

കർണാടകയിലെ ബാംഗ്ലൂർ ജില്ലയിൽ സ്ഥിതി ചെയ്യുന്ന ദേശീയോദ്യാനമാണ് **ബന്നേർഖട്ട ദേശീയോദ്യാനം**. 1974-ൽ നിലവിൽ വന്ന ഈ ഉദ്യാനത്തിന്റെ വിസ്തൃതി 104 ചതുരശ്ര കിലോമീറ്ററാണ്. സുവർണമുഖി കുന്നിൽനിന്ന് ഉദ്ഭവിക്കുന്ന സുവർണമുഖീ നദി ഈ ഉദ്യാനത്തിലൂടെയാണൊഴുകുന്നത്.

## സസ്യജാലങ്ങൾ
thumb|left|ബന്നേർഖട്ട ദേശീയോദ്യാനത്തിലെ ഒരു വെള്ളക്കടുവ
വരണ്ട ഇലപൊഴിയും വനങ്ങൾ, മുൾക്കാടുകൾ എന്നിവ ചേർന്നതാണ് ഇവിടുത്തെ പ്രകൃതി. യൂക്കാലിപ്റ്റസ്, അക്കേഷ്യ, മുള, ഫൈക്കസ് എന്നിവയാണ് ഇവിടുത്തെ പ്രധാന വൃക്ഷങ്ങൾ.

## ജന്തുജാലങ്ങൾ
thumb|left|ബന്നാർഘട്ട ദേശീയോദ്യാനത്തിലെ മലമുഴക്കി വേഴാമ്പൽ
കാട്ടുപന്നി, പുള്ളിമാൻ, കൃഷ്ണമൃഗം, കരടി, വിവിധയിനം പാമ്പുകൾ എന്നിവയുടെ ആവാസകേന്ദ്രമാണിവിടം. കൊല്ലഗൽ, തമിഴ്നാട് എന്നിവിടങ്ങളിൽനിന്ന് ഇവിടേക്ക് ആനകൾ ദേശാടനം ചെയ്യാറുണ്ട്.

വർഗ്ഗം:കർണാടകത്തിലെ ദേശീയോദ്യാനങ്ങൾ
വർഗ്ഗം:ഇന്ത്യയിലെ കടുവ സംരക്ഷിത പ്രദേശങ്ങൾ
ഭഗ്‌വാൻ മഹാവീർ ദേശീയോദ്യാനം

ഗോവ സംസ്ഥാനത്തിലെ വടക്കൻ ഗോവ ജില്ലയിൽ സ്ഥിതിചെയ്യുന്ന ദേശീയോദ്യാനമാണ് **ഭഗ്‌വാൻ മഹാവീർ ദേശീയോദ്യാനം**. 1978-ൽ ദേശീയോദ്യാനമായി പ്രഖ്യാപിക്കപ്പെട്ടിതിന്റെ വിസ്തൃതി 107 ചതുരശ്ര കിലോമീറ്ററാണ്.

## പ്രകൃതി
പശ്ചിമഘട്ട മലനിരകളുടെ ഭാഗങ്ങൾ ഈ ഉദ്യാനത്തിലൂടെ കടന്നുപോകുന്നു. ഇലപൊഴിയും വനങ്ങളും നിത്യഹരിതവനങ്ങളും ചേർന്നതാണിവിടുത്തെ പ്രകൃതി. ധൂത്‌സാഗർ വെള്ളച്ചാട്ടം ഈ ഉദ്യാനത്തിലാണ് സ്ഥിതിചെയ്യുന്നത്.

## ജന്തുജാലങ്ങൾ
സാംബർ, മൗസ്, ബാർക്കിങ് ഇനങ്ങളില്പ്പെട്ട മാനുകൾ, ഉറുമ്പുതീനി, പുലി, മുള്ളൻപന്നി, വെരുക്, പറക്കും അണ്ണാൻ, കാട്ടുമൂങ്ങ എന്നിവയാണ് ഇവിടുത്തെ പ്രധാന ജന്തുജാലങ്ങൾ.

വിഭാഗം:ഗോവയിലെ ദേശീയോദ്യാനങ്ങൾ
ഇന്ത്യയിലെ ജനവംശങ്ങൾ

ചരിത്രാതീതകാലം മുതൽ പല സമയത്തായി ഈ ഉപഭൂഖണ്ഡത്തിൽ കുടിയേറിയിട്ടുള്ള വിവിധ ജനവംശങ്ങളുടെ മിശ്രിതമാണ് ഇന്ത്യയിലെ ജനത. ഇവിടെ എത്തിച്ചേർന്ന ക്രമത്തിൽ ഈ ജനവംശങ്ങൾ താഴെക്കൊടുത്തിരിക്കുന്ന നാലെണ്ണം ആണ് ‌.
.
#നീഗ്രോയ്ഡ്
#ഓസ്ട്രലോയ്ഡ്
#ദ്രാവിഡർ
#ആര്യന്മാർ
#മംഗോളിയൻ

ഇന്ത്യയിലേക്കെത്തിയ ഓരോ ജനവംശത്തിന്റേയും കടന്നുവരവിന്റെ പ്രധാന ചാലകശക്തി, കൃഷിക്കനുയോജ്യമായ ഉത്തരേന്ത്യയിലെ ഫലഭൂയിഷ്ടമായ സമതലമായിരുന്നു . കൂടുതൽ കാര്യക്ഷമമായ ആയുധങ്ങളും സാങ്കേതികതയും ഉപയോഗിച്ച് ഓരോ പുതിയ വംശവും മുൻപ് ഇവിടെ വാസമുറപ്പിച്ചവരെ താരതമ്യേന ദുർഘടമായ മേഖലകളിലേക്ക് പ്രയാണം ചെയ്യിച്ചു.

ആദ്യകാല ഗിരിവർഗ്ഗജനങ്ങളെ ദ്രാവിഡർ മദ്ധ്യേന്ത്യയിലെ വനമേഖലയിലേക്ക് തുരത്തിയോടിച്ചു. തൽഫലമായി ജീവിതം കൂടുതൽ ദുഷ്കരമായ ഈ മേഖലയിലെത്തിയ ജനങ്ങൾ വേട്ടയാടിയും, ഭക്ഷണം ശേഖരിച്ചും മറ്റും അവികസിതമായ ജീവിതം നയിച്ചു പോന്നു. ആര്യന്മാരെത്തി ദ്രാവിഡരെ തുരത്തിയപ്പോൾ ഡെക്കാനിലാണ് അവർ എത്തിച്ചേർന്നത്. അങ്ങനെ ഡെക്കാനും, ദക്ഷിണേന്ത്യയും ഇത്തരത്തിൽ പലായനം ചെയ്ത വർഗ്ഗങ്ങളുടെ അധിവാസകേന്ദ്രമായി മാറി.

### നീഗ്രോയ്ഡ്
ഇന്ത്യയിൽ ആദ്യമായി വാസമുറപ്പിച്ച ജനവംശമാണ്‌ നീഗ്രോയ്ഡുകൾ. ആഫ്രിക്കയിൽ നിന്നെത്തിയ ഈ വംശജർക്ക് ആ ഭൂഖണ്ഡത്തിലെ ജനങ്ങളോട് രൂപസാദൃശ്യമുണ്ട്. ഈ വംശത്തിലെ വളരെക്കുറച്ചാളുകളേ ഉപഭൂഖണ്ഡത്തിൽ ഇപ്പോൾ കണ്ടുവരുന്നുള്ളൂ. എങ്കിലും ആൻഡമാൻ ദ്വീപിലെ തദ്ദേശവാസികൾ ഈ വംശത്തിൽപ്പെട്ടവരാണ്‌.

### ഓസ്ട്രലോയ്ഡ്
ഓസ്ട്രേലിയയിലെ തദ്ദേശവംശജരുമായി വളരെ അടുപ്പമുള്ള ഈ ജനവംശം, സാംസ്കാരികമായും അവരോളം തന്നെയേ പുരോഗതി പ്രാപിച്ചുള്ളൂ. മദ്ധ്യേന്ത്യയിലെ ഗിരിവംശജർ ഈ വർഗ്ഗത്തില്പ്പെടുന്നു. ശ്രീലങ്കയിലെ വെദ്ധാകളും ഈ വംശത്തില്പ്പെടുന്നവരാണ്‌.

### ദ്രാവിഡർ

ബി.സി.ഇ. 3500-നു മുൻപാണ് ദ്രാവിഡർ ഏഷ്യാ മൈനറിൽ നിന്നും ഇന്ത്യയിലെത്തിയത്. ഒരിടത്ത് സ്ഥിരതാമസമാക്കിയുള്ള വികസിതമായ ജീവിതരീതി ഇന്ത്യയിൽ ആദ്യമായി എത്തിച്ചത് ദ്രാവിഡരാണ്. സിന്ധൂനദിയുടെ ഫലഭൂയിഷ്ടമായ തടത്തി വാസമുറപ്പിച്ച ദ്രാവിഡർ മോഹൻ‌ജൊ-ദാരോ പോലെയുള്ള സമ്പൽ‌സമൃദ്ധമായ നഗരങ്ങൾ സ്ഥാപിച്ചു.

ആര്യന്മാരുടെ കടന്നുവരവു മൂലമോ, സിന്ധൂനദിയിലെ വൻ‌ വെള്ളപ്പൊക്കം മൂലമോ ഉത്തരേന്ത്യയിലെ ദ്രാവിഡർക്ക് ക്ഷയം സംഭവിച്ചതായി കരുതുന്നു. ഇന്ന് ഇന്ത്യയിലെ ജനസംഖ്യയിലെ 20% വരുന്ന ദ്രാവിഡരെ ദക്ഷിണേന്ത്യയിലാണ് പ്രധാനമായും കണ്ടുവരുന്നത്.

### ആര്യന്മാർ
മദ്ധ്യപൂർവദേശത്തുനിന്നാണ് ആര്യന്മാർ ഇന്ത്യയിലെത്തിയത്. ഉപഭൂഖണ്ഡത്തിൽ ഹിന്ദുമതത്തിന് അടിത്തറപാകുന്നതിന് ആര്യന്മാരുടെ കടന്നുവരവ് കാരണമായി. ഇന്ത്യയുടെ വടക്കുപടിഞ്ഞാറൻ പ്രദേശത്തുകൂടെ പ്രവേശിച്ച ആര്യന്മാർ അവിടെ അധിവസിച്ചിരുന്ന ദ്രാവിഡരെ ദക്ഷിണേന്ത്യയിലേക്ക് പലായനം ചെയ്യിച്ചു. പുതിയ നാട്ടിലെത്തിയ ആര്യന്മാർ തദ്ദേശീയരുമായി ഇണങ്ങിച്ചേരുന്നതിൽ വിമുഖത പ്രകടിപ്പിച്ചു. മറിച്ച് അവരെ അധഃകൃതസമൂഹമായും ജാതിഭ്രഷ്ടരായും കണക്കാക്കി.

കന്നുകാലി വളർത്തലായിരുന്നു ആര്യന്മാരുടെ പ്രധാന തൊഴിൽ. ഇതുവഴി കൂടുതൽ വികസിച്ച ഒരു സംസ്കാരം ഇന്ത്യയിലെത്തിച്ചു. ഗണിതശാസ്ത്രത്തിൽ ഇന്ത്യയിലെ ആര്യന്മാരുടെ സംഭാവന വിലപ്പെട്ടതാണ്. ദശാംശസമ്പ്രദായം കണ്ടുപിടിച്ചത് അവരാണ്. അതുപോലെ ജ്യോതിശാസ്ത്രത്തിലും വൈദ്യശാസ്ത്രത്തിലും അനവധി കണ്ടെത്തലുകൾ അവർ നടത്തി.

### മംഗോളിയൻ

ഇന്ത്യയിലെ മറ്റൊരു പ്രധാനപെട്ട നരവംശ വിഭാഗമാണ് മംഗോളിയൻ ജനവിഭാഗം. ഇന്ത്യയിലെ വടക്കു കിഴക്കൻ സംസ്ഥാനങ്ങൾ ആയ, സിക്കിം, അസം, അരുണാചൽ പ്രദേശ്, നാഗാലാ‌ൻഡ്, മണിപ്പൂർ, മിസോറാം, മേഖലയ, കേന്ദ്രഭരണ പ്രദേശം ആയ ലദാക് എന്നിവിടങ്ങളിൽ ആണ് മംഗോളിയൻ വംശജർ ഇന്ത്യയിൽ കൂടുതൽ ആയി കണ്ടു വരുന്നത് എങ്കിലും പശ്ചിമ ബംഗാൾ, ഡെക്കാൻ പീഡഭൂമി എന്നിവിടങ്ങളിലും ഇവരുടെ സാന്നിധ്യം ഉണ്ട്.

## അവലംബം


വർഗ്ഗം:ഇന്ത്യ
പന്ത്രണ്ട് മണിക്കൂർ ഘടികാരം

12-മണിക്കൂർ ഘടികാരം എന്നത് കാലഗണനയിലെ ഒരു സമ്പ്രദായമാണ്. ഇതിൽ ഒരു ദിവസത്തിലെ 24 മണിക്കൂറുകളെ 12 മണിക്കൂറുകൾ വീതമുള്ള രണ്ട് ഘട്ടങ്ങളായി തിരിക്കുന്നു - പൂർവാഹ്നം (ante meridiem), അപരാഹ്നം (prime meridiem) എന്നിങ്ങനെ. പൂർ‌വാഹ്നത്തിന് സാധാരണയായി a.m. എന്നും അപരാഹ്നത്തിന് p.m. എന്നും ചുരുക്കി എഴുതുന്നു. അനൗപചാരികരീതിയിൽ ലോകത്തിന്റെ മിക്കഭാഗത്തും ഉപയോഗിക്കപ്പെടുന്ന ഘടികാരവ്യവസ്ഥയാണ് 12-മണിക്കൂർ സമ്പ്രദായം. 

## ചരിത്രം
[left|thumb|200px|[Exeter Cathedral clock, showing the Double-XII numbering scheme.]]

## ചുരുക്കെഴുത്തുകൾ
ലാറ്റിൻ ചുരുക്കെഴുത്തുകളായ *a.m.* ഉം *p.m.* ഉം ("am" - "pm", "AM" - "PM", "A.M." - "P.M." എന്നിങ്ങനെ പലതരത്തിൽ എഴുതാറുണ്ട്) ആണ് ഇംഗ്ലീഷ്, പോർചുഗീസ്, സ്പാനിഷ് തുടങ്ങിയ ഭാഷകളിൽ ഉപയോഗിക്കുന്നത്. ഗ്രീക്കിൽ യഥാക്രമം *πµ* - *µµ* എന്നിവ ഉപയോഗിക്കുന്നു. 

## വിമർശനങ്ങളും പ്രായോഗിക പ്രശ്നങ്ങളും

## 12-മണിക്കൂർ ഘടികാരത്തിന്റെ പ്രത്യേകതകൾ

12-മണിക്കൂർ ഘടികാരങ്ങളുടെ ചില സവിശേഷതകൾ:
* ഈ രീതി അനലോഗ് ഘടികാരങ്ങൾക്ക് അനുയോജ്യമാണ്.
* സുവ്യക്തമായ പൂർവാഹ്ന‌ - അപരാഹ്ന (a.m. - p.m.) രീതി,
* ഘടികാനാദമുള്ള എല്ലാ ഘടികാരങ്ങളിലും ഈ രീതി പിന്തുടരുന്നു.

## ഇവകൂടി കാണുക
* ഘടികാരം
* കാലം
* മദ്ധ്യാഹ്നം
* അർ‌‍ദ്ധരാത്രി

## ആധാരങ്ങൾ

## അവലംബം

## ബാഹ്യകണ്ണികൾ
* NIST FAQ on time 
* 12am is noon in Japan

വർഗ്ഗം:സമയമളക്കുന്ന വ്യവസ്ഥകൾ
വർഗ്ഗം:ഘടികാരങ്ങൾ
യുഡോക്സസ്

ബി.സി.ഇ. രണ്ടാം നൂറ്റാണ്ടീൽ ജീവിച്ചിരുന്ന ഒരു ഗ്രീക്ക് നാവികനും കച്ചവടക്കാരനുമായിരുന്നു **യുഡോക്സസ്**. ബി.സി.ഇ. 120-ൽ ആഫ്രിക്കൻ തീരത്ത് കപ്പലുമായെത്തിയ ഒരു ഇന്ത്യക്കാരന്റെ സഹായത്തോടെ യുഡോക്സസ് ഇന്ത്യയിലെത്തി.ആഡംബരവസ്തുക്കളുടെ കച്ചവടമായിരുന്നു യുഡോക്സസിന്റെ ആഗമനലക്ഷ്യം. ഇന്ത്യയിലേക്ക് കടൽമാർഗ്ഗം എത്തിയ ആദ്യ ഗ്രീക്കുകാരനായിരുന്നു യുഡോക്സസ്‌.
## അവലംബം


വർഗ്ഗം:ഇന്ത്യയിലെത്തിയ സഞ്ചാരികൾ
വർഗ്ഗം:കേരളചരിത്രം
മൃഗം

നാലുകാലുകളിൽ നടക്കുന്ന സസ്തനികളാണ് **മൃഗങ്ങൾ**.

## കാട്ടുമൃഗങ്ങൾ
സിംഹം, കടുവ, പുലി, നരി, കുറുനരി തുടങ്ങിയ വനത്തിൽ കഴിയുന്ന മൃഗങ്ങളെ വന്യമൃഗങ്ങൾ എന്ന് പറയുന്നു.

## വളർ‌ത്തുമൃഗങ്ങൾ
പൂച്ച, പട്ടി, പശു, ആട് തുടങ്ങി മനുഷ്യൻ ഇണക്കിവളർ‌ത്തുന്ന മൃഗങ്ങൾ ധാരാളമുണ്ട്.

## ഇവകൂടി കാണുക
* ജന്തുക്കൾ
* കശേരുകികൾ
* സസ്തനികൾ
പ്ലാറ്റിപസ്

പ്ലാറ്റിപസ് ഒരു അർദ്ധ - ജലസസ്തനി ആണ്. താസ്മാനിയ ഉൾപ്പെടെ പൂർവ‌ ഓസ്ട്രേലിയയിൽ കണ്ടുവരുന്നു. പ്രസവിക്കുന്നതിനുപകരം മുട്ടയിടുന്ന രണ്ട് സസ്തനികളിലൊന്നാണ്‌ (മറ്റേത് എക്കിഡ്ന) പ്ലാറ്റിപസ്(അറബി:خلد الماء ഹുൽദുൽമാ റൂസി:утконос ഉത്കനൊസ്). 

വിഷമുള്ള ഏക സസ്തനം ഈ ജീവിയാണ്. ആൺ പ്ലാറ്റിപസിന്റെ കൽ മുട്ടിൽ കാണുന്ന മുള്ളുപോലുള്ള അവയവം തുടയിലെ വിഷസഞ്ചിയുമായി ബന്ധിപ്പിച്ചിട്ടുണ്ട്.

## ഇവകൂടി കാണുക
* ഓസ്ട്രേലിയൻ ജന്തുജാലം
* വിഷമുള്ള സസ്തനികളുടെ പട്ടിക

## ആധാരഗ്രന്ഥങ്ങൾ
;Books

* Augee, Michael L. *Platypus*. World Book Encyclopedia. 2001 ed.
* Burrell, Harry *The Platypus*. Adelaide: Rigby, 1974. ISBN 0-85179-521-8
* Fleay, David H. *Paradoxical Platypus: Hobnobbing with Duckbills*. Jacaranda Press, 1980. ISBN 0-7016-1364-5.
* Grant, Tom *The platypus: a unique mammal*. Sydney: University of New South Wales Press, 1995. ISBN 0-86840-143-9.
* Griffiths, Mervyn. *The Biology of the Monotremes*. Academic Press, 1978.
* Hutch, Michael and McDade, Melissa C., eds. *Grzimek's Animal Life Encyclopedia; Volume 12.* Detroit: Gale, 2004.
* Marshall, Ben "The Amazing Duckbilled Platypus" New York Publishers Inc. 2002 ed
* Moyal, Ann. *Platypus: The Extraordinary Story of How a Curious Creature Baffled the World*. Smithsonian Books, 2001. ISBN 1-56098-977-7.
* Strahan, R. *The Mammals of Australia*. New South Wales: Reed Books, 1995.


;Documentary

* *Eye of the Storm*. Documentary by the Australian Broadcasting Corporation.


## ബാഹ്യകണ്ണികൾ
* Biodiversity Heritage Library bibliography for *Ornithorhynchus anatinus*

## അവലംബം

* Augee, Michael L. *Platypus*. World Book Encyclopedia. 2001 ed.
* Burrell, Harry *The Platypus*. Adelaide: Rigby, 1974. ISBN 0-85179-521-8
* Fleay, David H. *Paradoxical Platypus: Hobnobbing with Duckbills*. Jacaranda Press, 1980. ISBN 0-7016-1364-5.
* Grant, Tom *The platypus: a unique mammal*. Sydney: University of New South Wales Press, 1995. ISBN 0-86840-143-9.
* Griffiths, Mervyn. *The Biology of the Monotremes*. Academic Press, 1978.
* Hutch, Michael and McDade, Melissa C., eds. *Grzimek's Animal Life Encyclopedia; Volume 12.* Detroit: Gale, 2004.
* Marshall, Ben "The Amazing Duckbilled Platypus" New York Publishers Inc. 2002 ed
* Moyal, Ann. *Platypus: The Extraordinary Story of How a Curious Creature Baffled the World*. Smithsonian Books, 2001. ISBN 1-56098-977-7.
* Strahan, R. *The Mammals of Australia*. New South Wales: Reed Books, 1995.



വർഗ്ഗം:സസ്തനികൾ
വർഗ്ഗം:ജലസസ്തനികൾ
വർഗ്ഗം:ടാസ്മേനിയയിലെ സസ്തനികൾ
വർഗ്ഗം:വിഷ സസ്തനികൾ
വർഗ്ഗം:ഓസ്ട്രേലിയയിലെ സസ്തനികൾ
ജന്തുശാസ്ത്രം

ജന്തുക്കളെപ്പറ്റി പഠിക്കുന്ന ജീവശാസ്ത്രശാഖയാണ് **ജന്തുശാസ്ത്രം** (ഇംഗ്ലീഷ്: zoology). ജന്തുക്കളുടെ ഘടന, ധർമം, സ്വഭാവം, പരിണാമം എന്നിവയെപ്പറ്റി പ്രതിപാദിക്കുന്നു. 

## ഇവകൂടി കാണുക
* ജീവശാസ്ത്രം
* സസ്യശാസ്ത്രം
* മത്സ്യശാസ്ത്രം

## സ്രോതസ്സുകളും ബാഹ്യകണ്ണികളും
* Books on Zoology at Project Gutenberg
* *[http://en.wikibooks.org/wiki/Invertebrate_Zoology A Study Guide to Invertebrate Zoology]* at *Wikibooks*
* *[http://digitalcommons.unl.edu/onlinedictinvertzoology/ Online Dictionary of Invertebrate Zoology]*
* *[http://www.digitalzoology.com An online dissection pictures of animals]*
* *[http://dictionary.reference.com/browse/zoology Dictionary.com's discussion of pronunciation]*

വർഗ്ഗം:ജന്തുശാസ്ത്രം
ഗാരി കേസ്റ്റൺ

ലഘുചിത്രം

മുൻ ദക്ഷിണാഫ്രിക്കൻ ക്രിക്കറ്റ് കളിക്കാരനാണ് **ഗാരി കേഴ്‌സ്റ്റൺ** (ജനനം: നവംബർ 23 1967,കേപ്പ് ടൗൺ) 1993-നും 2004-നും ഇടയിൽ ദക്ഷിണാഫ്രിക്കൻ ക്രിക്കറ്റ് ടീമിന്റെ ബാറ്റ്സ്മാനായി നിന്നു കൊണ്ട് 101 ടെസ്റ്റ് ക്രിക്കറ്റുകളിലും 185 ഏകദിന മത്സരങ്ങളിലും കളിച്ചിട്ടുണ്ട്. അതിൽ മിക്കവാറും കളികളിലും ഓപ്പണിങ്ങ്  ബാറ്റ്സ്മാൻ ആയിരുന്നു കേഴ്‌സ്റ്റൺ കളിച്ചത്. ലോകകപ്പ് ക്രിക്കറ്റിലെ ഏറ്റവും ഉയർന്ന വ്യക്തിഗത സ്കോറിന്റെ ഉടമയുമാണ്‌ ഇദ്ദേഹം. 1995/96 ലോകകപ്പിൽ  റാവൽപിണ്ടിയിൽ യുനൈറ്റഡ് അറബ് എമിറേറ്റ്‌സ് ടീമിനെതിരെ 188 റൺസ് നേടിയാണ്‌ ഈ റെക്കോർഡ് ഇദ്ദേഹം കൈക്കലാക്കിയത്.

ഇദ്ദേഹത്തിന്റെ അർദ്ധ സഹോദരനായ പീറ്ററും‍ ദക്ഷിണാഫ്രിക്കക്കു വേണ്ടി കളിച്ചിട്ടുണ്ട്. ഇദ്ദേഹം 1992-ലെ ലോക കപ്പ് മത്സരത്തിൽ ദക്ഷിണാഫ്രിക്കൻ ക്രിക്കറ്റ് ടീമിൽ ഉണ്ടായിരുന്നു. ഇദ്ദേഹത്തിന്റെ സഹോദരൻ പോൾ പടിഞ്ഞാറൻ പ്രവിശ്യക്കു വേണ്ടി വിക്കറ്റ് കീപ്പറുടെ പാഡ് അണിഞ്ഞിട്ടുണ്ട്. 

കേഴ്‌സ്റ്റൺ തന്റെ ടെസ്റ്റ് ക്രിക്കറ്റ് ജീവിതം ആരംഭിക്കുന്നത് 1993-ൽ മെൽബണിൽ ആസ്ട്രേലിയൻ ക്രിക്കറ്റ് ടീമിനെതിരെ കളിച്ചതോടെയാണ്‌. 2004-ൽ ന്യൂസിലാൻഡിനെതിരെ ജയിക്കാനാവശ്യമായ 76 റൺസ് നേടിക്കൊണ്ടാണ്‌ കേഴ്‌സ്റ്റൺ അന്താരാഷ്ട്ര ക്രിക്കറ്റിൽ നിന്ന് വിട പറഞ്ഞത്. 
## അവലംബം


വർഗ്ഗം:1967-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:നവംബർ 23-ന് ജനിച്ചവർ

വർഗ്ഗം:ഇന്ത്യൻ ദേശീയ ക്രിക്കറ്റ് ടീം കോച്ചുമാർ
വർഗ്ഗം:ദക്ഷിണാഫ്രിക്കൻ ക്രിക്കറ്റ് കളിക്കാർ
വർഗ്ഗം:ദക്ഷിണാഫ്രിക്കൻ ക്രിക്കറ്റ് ടീം നായകന്മാർ
വൈ. 2 കെ. 38

thumb|400px|എങ്ങനെയാണ്‌ തീയതി പുതുക്കുന്നതെന്ന് വിശദീകരിക്കുന്നു (at 03:14:08 UTC on 19 January 2038).

**ഇയർ 2038 പ്രോബ്ലം** (അല്ലെങ്കിൽ *യുനിക്സ് മില്ലെനിയം ബഗ്ഗ്*, *വൈ. 2 കെ. 38*) എന്നത് ചില കമ്പ്യൂട്ടർ സോഫ്റ്റ്‌വെയറുകൾ 2038 എന്ന വർഷത്തിൽ പരാജയപ്പെടാൻ ഉള്ള സാദ്ധ്യതകൾ ചൂണ്ടിക്കാട്ടുന്ന ഒരു ബഗ്ഗിനു പറയുന്ന പേരാണ്‌. സിസ്റ്റം ടൈം 32-ബിറ്റ് സൈൻഡ് ഇൻഡിജർ ആയി സ്റ്റോർ ചെയ്യുന്നതും, 1970 ജനുവരി 1-നു 00:00:00 ശേഷം കഴിഞ്ഞ സെക്കന്റുകളായി ഈ സംഖ്യയെ കണക്കാക്കുകയും ചെയ്യുന്ന എല്ലാ കമ്പ്യൂട്ടർ സോഫ്റ്റ്‌വെയറുകളെയും ഈ പ്രശ്നം ബാധിച്ചേക്കാം.  ഈ രീതി ഉപയോഗിച്ച് സൂചിപ്പിക്കാവുന്ന ഏറ്റവും വലിയ തീയതി 2038 ജനുവരി 19 03:14:07 യു.ടി.സി ആണ്‌. അതു കഴിഞ്ഞ് സൃഷ്ടിക്കപ്പെടുന്ന തീയതികളെ ഒരു നെഗറ്റീവ് സംഖ്യയായി കമ്പ്യൂട്ടറുകൾ സേവ് ചെയ്യുകയും,ഇതു കാരണം കൊല്ലവർഷം 2038-ന് പകരം1901 ആണെന്ന് കമ്പ്യൂട്ടറുകൾ കരുതും. ഇതു മൂലം തീയതികളുടെ ഗണനം നടത്തുമ്പോൾ തീയതികൾ തെറ്റായി വരികയും ചെയ്യും.

## അവലംബം

## പുറമെ നിന്നുള്ള കണ്ണികൾ
* The Year-2038 Bug Website
* Entry in How Stuff Works
* The Project 2038 Frequently Asked Questions
* Critical dates 2038 
* A 2038-safe replacement for time.h on 32 bit systems

വർഗ്ഗം:ഓപ്പറേറ്റിംഗ് സിസ്റ്റം ടെക്നോളജി
വർഗ്ഗം:സോഫ്റ്റ്‌വെയർ എഞ്ചിനീയറിംഗ് പ്രശ്നങ്ങൾ
വർഗ്ഗം:സിസ്റ്റം സോഫ്റ്റ്‌വെയർ
വർഗ്ഗം:പ്രശ്നങ്ങൾ
കെ.പി. നാരായണ പിഷാരോടി

സംസ്കൃത-മലയാളഭാഷകളിൽ പണ്ഡിതനും അദ്ധ്യാപകനും ഗ്രന്ഥകാരനുമായിരുന്നു **കെ.പി.നാരായണ പിഷാരോടി** (ഓഗസ്റ്റ് 23, 1909 - മാർച്ച് 20, 2004).
## ജീവിതരേഖ
പട്ടാമ്പിക്കടുത്ത് കൊടിക്കുന്നു പിഷാരത്ത് ജനനം. അമ്മ കൊടിക്കുന്നു പിഷാരത്ത് നാരായണിക്കുട്ടി പിഷാരസ്യാർ. അച്ഛൻ പുതുശ്ശേരി മനയ്ക്കൽ പശുപതി നമ്പൂതിരി. ഗുരുകുല സമ്പ്രദായത്തിൽ പ്രാഥമികവിദ്യാഭ്യാസം നടത്തി. പുന്നശ്ശേരി നീലകണ്ഠശർമ്മ കീഴിൽ സംസ്കൃതം അഭ്യസിച്ചു. മദിരാശി സർവ്വകലാശാലയിൽ നിന്ന് മലയാളം വിദ്വാൻ പരീക്ഷ ജയിച്ചു. അതിനു ശേഷം മധുര അമേരിക്കൻ കോളേജ്, തൃശ്ശൂർ ശ്രീ കേരള വർമ്മ കോളേജ് തുടങ്ങിയ കലാലയങ്ങളിൽ പഠിപ്പിച്ചു. പ്രമുഖ കവിയും ഗാനരചയിതാവുമായിരുന്ന യൂസഫലി കേച്ചേരിയടക്കം നിരവധി പ്രമുഖർ അദ്ദേഹത്തിന്റെ ശിഷ്യരായിരുന്നു. കേരളവർമ്മ കോളേജിൽ നിന്നും വിരമിച്ച ശേഷം തൃശ്ശൂരിൽ, കാനാട്ടുകരയിലുള്ള സ്വവസതിയായ നാരായണീയത്തിൽ താമസിച്ചുകൊണ്ടാണ്‌ മലയാള സാഹിത്യത്തിൽ അദ്ദേഹം ഏറെ സംഭാവനകൾ നടത്തിയത്. ഭരതമുനിയുടെ നാട്യശാസ്ത്രം മലയാളത്തിൽ തർജ്ജമ ചെയ്തിട്ടുണ്ട്. കേശവീയം എന്ന മലയാള മഹാകാവ്യം സംസ്കൃതത്തിലേയ്ക്കും തർജ്ജമ ചെയ്തിട്ടുണ്ട്. മലയാള സാഹിത്യത്തിലെ സമഗ്ര സംഭാവനയ്ക്കുള്ള എഴുത്തച്ഛൻ പുരസ്കാരം 1999-ൽ ലഭിച്ചു. വിശ്വസംസ്കൃത പ്രതിഷ്ഠാനം കേരളം പണ്ഡിതരത്നം ബിരുദം നൽകി ( 1983 ) നൽ ആദരിച്ചു. കാലടി ശ്രീ ശങ്കരാചാര്യ സംസ്കൃത സർവ്വകലാശാല 2001-ൽ അദ്ദേഹത്തെ ഡി.ലിറ്റ്. നൽകി ആദരിച്ചു. 2004 മാർച്ച് 20-ന് തന്റെ 95-ആം വയസ്സിൽ അദ്ദേഹം അന്തരിച്ചു. കൊച്ചിൻ ദേവസ്വം ബോർഡ് ഇദ്ദേഹത്തിന്റെ പേരിൽ ഒരു പുരസ്ക്കാരം നൽകി വരുന്നുണ്ട്. 

## പ്രധാന കൃതികൾ
* *നാട്യശാസ്ത്രം*(തർജ്ജമ)
* *ശ്രീകൃഷ്ണവിലാസം കാവ്യപരിഭാഷ*
* *കുമാരസംഭവം വിവർത്തനം*
* *ആശ്ചര്യചൂഡാമണി വിവർത്തനം*
* *ശ്രീകൃഷ്ണചരിതം മണീപ്രവാളം വ്യാഖ്യാനം*
* *ആറ്റൂർ*(ജീവചരിത്രം)
* *തുഞ്ചത്ത് ആചാര്യൻ*(ജീവചരിത്രം)
* *സ്വപ്നവാസവദത്തം പരിഭാഷ*
* *കേശവീയം*(സംസ്കൃത വിവർത്തനം)
* *നാരായണീയം വ്യാഖ്യാനം*
* *ആട്ടപ്രകാരവും ക്രമദിപികയും*
## പുരസ്ക്കാരങ്ങൾ
# സാഹിത്യനിപുണൻ (1967)
# പണ്ഡിതരത്നം (1983)
# രാമാശ്രമം അവാർഡ് (1991)
# നാരായണീയ കുലപതി (1993)
# രാഷ്ട്രപതിയുടെ പുരസ്ക്കാരം (1993)
# കേരള സാഹിത്യ അക്കാദമി അവാർഡ് (1993)
# സ്വദേശി ശാസ്ത്ര പുരസ്ക്കാരം (1994)
# കേരള കലാമണ്ഡലം മുകുന്ദരാജ സ്മൃതി പുരസ്കാരം (1995)
# കേന്ദ്ര സാഹിത്യ അക്കാദമി പുരസ്ക്കാരം (1995)
# ശ്രീ ശങ്കര പുരസ്ക്കാരം (1995)

## അവലംബം

# Hindu daily 
# Kerala Interface 
# Kerala Varma College Old Students' Association 
# Writer C.Radhakrishnan

വർഗ്ഗം:1909-ൽ ജനിച്ചവർ
വർഗ്ഗം:2004-ൽ മരിച്ചവർ
വർഗ്ഗം:ഓഗസ്റ്റ് 23-ന് ജനിച്ചവർ
വർഗ്ഗം:മാർച്ച് 20-ന് മരിച്ചവർ
വർഗ്ഗം:മലയാളസാഹിത്യകാരന്മാർ
വർഗ്ഗം:കേരളത്തിലെ സംസ്കൃതപണ്ഡിതർ
വർഗ്ഗം:പാലക്കാട് ജില്ലയിൽ ജനിച്ചവർ
വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി കാൺപൂർ

ഉത്തർപ്രദേശിലെ  കാൺപൂരിൽ കല്യാൺപൂരിനടുത്താണ് **ഐ ഐ ടി കാൺപൂർ** സ്ഥിതി ചെയ്യുന്നത്.  1959-ലാണ് ഇത് സ്ഥാപിക്കപ്പെട്ടത്. 1055 ഏക്കറാണ് കാമ്പസിന്റെ വിസ്തീർണ്ണം. 4000 വിദ്യാർത്ഥികളും 350 അദ്ധ്യാപകരും 700 മറ്റ് ഉദ്യോഗസ്ഥരും ഇവിടെയുണ്ട് . 2008 മുതൽ ഐ ഐ ടി രാജസ്ഥാൻ പ്രവർത്തിച്ചുവരുന്നത് ഐ ഐ ടി കാൺപൂരിന്റെ ഭാഗമായാണ്.

## ചരിത്രം
ഐഐടി കാൺപൂർ 1960 ലെ ഇന്ത്യൻ സർക്കാർ പാർലമെന്റ് നിയമപ്രകാരം സ്ഥാപിക്കപ്പെട്ടു. 1959 ഡിസംബറിൽ കാൺപൂരിലെ അഗ്രികൾച്ചറൽ ഗാർഡനിലുള്ള ഹാർകോർട്ട് ബട്ട്‌ലർ ടെക്‌നോളജിക്കൽ ഇൻസ്റ്റിറ്റ്യൂട്ടിന്റെ കാന്റീന് കെട്ടിടത്തിലെ ഒരു മുറിയിലാണ് ഇൻസ്റ്റിറ്റ്യൂട്ട് ആരംഭിച്ചത്. 1963-ൽ, ഇൻസ്റ്റിറ്റ്യൂട്ട് കാൺപൂർ ജില്ലയിലെ കല്യാൺപൂർ പ്രദേശത്തിനടുത്തുള്ള ഗ്രാൻഡ് ട്രങ്ക് റോഡിലെ ഇന്നത്തെ സ്ഥലത്തേക്ക് മാറ്റി സ്ഥാപിച്ചു. ആധുനിക ശൈലിയിലുള്ള ഇന്നത്തെ കാമ്പസ് രൂപകൽപ്പന ചെയ്തത് പ്രശസ്ത വാസ്തുശിൽപ്പി അച്യുത് കവിന്ദേ ആയിരുന്നു. അതിന്റെ നിലനിൽപ്പിൻറെ ആദ്യ പത്ത് വർഷങ്ങളിൽ, ഒമ്പത് അമേരിക്കൻ സർവ്വകലാശാലകളുടെ ഒരു കൺസോർഷ്യം (അതായത് മസാച്ചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജി (MIT), യൂണിവേഴ്സിറ്റി ഓഫ് കാലിഫോർണിയ, ബെർക്ക്ലി (UCB), കാലിഫോർണിയ ഇൻസ്റ്റിറ്റ്യൂട്ട് ഓഫ് ടെക്നോളജി, പ്രിൻസ്റ്റൺ യൂണിവേഴ്സിറ്റി, കാർനെഗീ ഇൻസ്റ്റിറ്റ്യൂട്ട് ഓഫ് ടെക്നോളജി, യൂണിവേഴ്സിറ്റി ഓഫ് മിഷിഗൺ, ഒഹായോ സ്റ്റേറ്റ് യൂണിവേഴ്സിറ്റി, കേസ് ഇൻസ്റ്റിറ്റ്യൂട്ട് ഓഫ് ടെക്നോളജി, പർഡ്യൂ യൂണിവേഴ്സിറ്റി) കാൺപൂർ ഇൻഡോ-അമേരിക്കൻ പ്രോഗ്രാമിന് (KIAP) കീഴിൽ ഐഐടി കാൺപൂരിന്റെ ഗവേഷണ ലബോറട്ടറികളും അക്കാദമിക് പ്രോഗ്രാമുകളും സ്ഥാപിക്കാൻ സഹായിച്ചു.

## അവലംബം


വർഗ്ഗം:ഐ.ഐ.ടികൾ
ലൈറ്റ് സ്ക്രൈബ് ലേബലിങ്

150px|വലത്ത്‌

ലഘുചിത്രം|പണിതീർന്ന ഒരു ലൈറ്റ് സ്ക്രൈബ് ഡിസ്കിന്റെ രണ്ടു വശവും

[ലഘുചിത്രം| [വിക്കിപ്പീഡിയ ലോഗൊ പതിപ്പിച്ച ഒരു ലൈറ്റ് സ്ക്രൈബ് ഡിസ്ക്]]
കോപ്പി ചെയ്യുന്ന സി.ഡി  അല്ലെങ്കിൽ ഡിവിഡിയിൽ ഒരു പ്രത്യേക രീതിയിൽ ലേബൽ ചെയ്യാൻ സാധിക്കുന്നതിന്  സഹായിക്കുന്ന ഒരു ആധുനിക സംവിധാനമാണു  **ലൈറ്റ് സ്ക്രൈബ് ലേബലിംഗ്**.

## ചരിത്രം
ഈ സാങ്കേതിക വിദ്യ കണ്ടുപിടിച്ചത് എച്ച്.പി. കമ്പനിയിലെ ഡാരിൽ ആൻ‌ഡേഴ്സൺ ആണ്.  പിന്നീട് ഈ സാങ്കേതികവിദ്യ പുറത്തിറക്കിയത് 2004 ൽ  എച്.പി കമ്പനിയുടെ ഒപ്റ്റികൽ വിഭാഗവും ചേർന്നാണ്. 

## പ്രത്യേകതകൾ

ഒരു പ്രത്യേക സി.ഡി  അല്ലെങ്കിൽ ഡി.വി.ഡി സോഫ്‌റ്റ്വെയറിന്റെ സഹായത്തോടെ ഡ്രൈവ് മുഖേന നേരിട്ട് ലേബൽ ചെയ്യുന്നു. ലേസർ രശ്മികൾ ഉപയോഗിച്ച്  ചെയ്യുന്ന ഈ സംവിധാനത്തിനു പ്രിന്റിങ്ങോ,മഷിയോ കൂടാതെയും ഒരു പുതിയ പ്രതലം സൃഷ്ടിക്കാതെയും ലേബൽ ചെയ്യുവാൻ സാധിക്കുന്നു എന്നതാണു ഇതിന്റെ ഏറ്റവും വലിയ പ്രത്യേകത.

## പ്രവർത്തന രീതി

സി.ഡി  അല്ലെങ്കിൽ ഡിവിഡിയുള്ള പ്രതലത്തിലേക്ക്  നാം ഉദ്ദേശിക്കുന്ന ഫോട്ടോകൾ, ടെബ്ലേറ്റുകൾ ലേസർ രശ്മികൾ മുഖേന പതിപ്പിക്കും ബോൾ 
സംഭവിക്കുന്നപ്രവർത്തനമാണ് ലേബലായി മാറുന്നത്. ഈ ലേബലുകൾ സുതാര്യവും,ഭദ്രതയുള്ളതുംപൊളിഞ്ഞ് പോകാത്തതുമാണ് ലൈറ്റ് സ്ക്രൈബ് ലേബലുകൾ ചാരനിറത്തിൽ-ബ്ലാക്ക്&വൈറ്റ് ഫോട്ടോ പോലെ-സിഡി/ഡിവിഡി യിൽ പതിയുന്നു. ലൈറ്റ് സ്ക്രൈബ് സിഡികൾ ഗോൾഡ്, മഞ്ഞ, പച്ച, ഓറഞ്ജ്, ചുമപ്പ്, നീല എന്നീ കളറുകളിലും ഡിവിഡികൾ ചുമപ്പ്, നീല, മഞ്ഞ ,പച്ച, ഓറഞ്ജ് എന്നീ കളറുകളിലും കൂടാതെ മൾട്ടികളറിലുമുള്ള പശ്ചാത്തലത്തിലും ലഭിക്കുന്നു.
## അവലംബം

## പുറത്തേക്കുള്ള കണ്ണികൾ
* HP LightScribe Information Site  Official
* HP LightScribe | An Easy Guide  UnOfficial
* Pre-made covers for LightScribe 
* HP LightScribe Direct Disc Labeling 
* LightScribe Drives Comparison at CdrInfo.com

വിഭാഗം:കമ്പ്യൂട്ടർ ശാസ്ത്രം
കോംപാക്റ്റ് ഡിസ്ക്

ഡിജിറ്റൽ വിവര സംഭരണത്തിനായി ഉപയോഗിക്കുന്ന ഒരു ഒപ്ടികൽ ഡിസ്ക് ആണ് **കോമ്പാക്ട് ഡിസ്ക്**. **സി.ഡി.** എന്ന ചുരുക്കപ്പേരിലാണ് ഇത് പൊതുവെ അറിയപ്പെടുന്നത്. ഡിജിറ്റൽ ശബ്ദം രേഖപ്പെടുത്തി വയ്ക്കാനാണ് ഇത് ആദ്യമായി രൂപകല്പ്പന ചെയ്തത്. 1982 ഒക്ടോബർ മുതൽ വിപണിയിൽ ലഭ്യമായ സിഡി, അന്നുമുതൽ ഇന്നുവരെ ഓഡിയോ റെക്കോർഡിങ്ങുകളുടെ വില്പ്പനയിലെ പ്രധാന ഭൗതിക മാദ്ധ്യമമായി തുടരുന്നു.

സാധാരണ സിഡികൾക്ക് 120 മിമി ചുറ്റളവും 80 മിനിറ്റ് ശബ്ദം (700 എംബി) ശേഖരിക്കാനുള്ള കഴിവുമുണ്ട്. 50 മുതൽ 80മിമി വരെ ചുറ്റക്കവുള്ള മിനി സിഡികളും ഇന്ന് ലഭ്യമാണ്.

പിന്നീട് ഈ സാങ്കേതികവിദ്യ ഡിജിറ്റൽ വിവര സംഭരണം (CD-ROM), ഒരിക്കൽ എഴുതാവുന്ന ശബ്ദ-വിവര സംഭരണം (CD-R), പലതവണ എഴുതാവുന്ന മാദ്ധ്യമം (CD-RW), സൂപ്പർ ഓഡിയോ സിഡി (SACD), വീഡീയോ കോമ്പാക്ട് ഡിസ്ക് (VCD), സൂപ്പർ വീഡീയോ കോമ്പാക്ട് ഡിസ്ക് (SVCD), ഫോട്ടോസിഡി, പിച്ചർസിഡി, സിഡി-ഐ, എൻഹാൻ‍സ്ഡ് സിഡീ തുടങ്ങിയ പുതിയ രൂപങ്ങലിലേക്കും വികസിച്ചു.

1982-ൽ സാങ്കേതികവിദ്യ അവതരിപ്പിക്കുന്ന സമയത്ത്, ഒരു സിഡിക്ക് ഒരു പേഴ്സണൽ കമ്പ്യൂട്ടർ ഹാർഡ് ഡിസ്ക് ഡ്രൈവിനേക്കാൾ കൂടുതൽ ഡാറ്റ സംഭരിക്കാനാകും, അത് സാധാരണയായി 10 എംഐബി കപ്പാസിറ്റിയുണ്ടായിരുന്നു. 2010-ഓടെ, ഹാർഡ് ഡ്രൈവുകൾ സാധാരണയായി ആയിരം സിഡികളുടെ അത്രയും സ്റ്റോറേജ് സ്പേസ് ലഭ്യമായി, അതേസമയം അവയുടെ വില കുത്തനെ ഇടിഞ്ഞു. 2004-ൽ, ഓഡിയോ സിഡികൾ, സിഡി-റോമുകൾ, സിഡി-രൂപകൾ എന്നിവയുടെ ലോകമെമ്പാടുമുള്ള വിൽപ്പന ഏകദേശം 30 ബില്യൺ ഡിസ്കുകളിൽ എത്തി. 2007 ആയപ്പോഴേക്കും ലോകമെമ്പാടും 200 ബില്യൺ സിഡികൾ വിറ്റഴിഞ്ഞു.
## നിർമ്മാണം
ഒരു സാധാരണ സി ഡീ റോം (CD-Rom-Recordable) നിർമ്മിക്കുന്നത്  പോളി കാർബണേറ്റ് പ്ലാസ്റ്റിക്കുകൾ കൊണ്ടാണ്. 12 സെന്റി മീറ്റർ വ്യാസവും 1.2 മില്ലീ മീറ്റർ തിക്കുമായിരിക്കും ഒരു സി ഡിക്കുണ്ടാവുക. ശരാശരി 650 എം ബി ഡാറ്റ ഒരു സിഡീയിൽ ശേഖരിച്ച് വെക്കുവാനായി സാധിക്കും.  ഡിസ്കുകൾ ഉണ്ടാക്കുന്ന സമയത്ത് തന്നെ നഗനനേത്രങ്ങൾക്ക് കാണാൻ കഴിയാത്ത വിധത്തിലുള്ള പിറ്റുകൾ  ഒന്നിടവിട്ട് ട്രാക്കുകളായി തിരിച്ചായിരിക്കും ഇവ നിർമ്മിക്കുന്നത്. ഇവ നിർമ്മിച്ചതിനു ശേഷം അലുമിനിയത്തിന്റെ വളരെ നേരിയ ഒരു കോട്ടീംഗ്  ഇതിനു മുകളിലായി നൽകുന്നു. അതിനു ശേഷം വീണ്ടും അലുമിനിയത്തിന്റെ മുകളിൽ ആക്രിലിക് കൊണ്ട് ഒരു കോട്ടീംഗ് നൽകുന്നു.  ആക്രിലിക്കിന്റെ മുകളിലായിരിക്കും സി ഡി ലേബലുകൾ നൽകുക. അതിനു ശേഷം സി ഡി ട്രാക്കുകളായി തിരിക്കുന്നു. അകത്ത് നിന്നും പുറത്തേക്ക് വൃത്താകൃതിയിലാണു സിഡിയിൽ ട്രാക്കുകൾ നൽകിയിരിക്കുന്നത്. ഒരു സിഡീയിൽ നൽകിയിരിക്കുന്ന ട്രാക്കിനെ നിവർത്തി വെച്ച് കഴിഞ്ഞാൽ അതിന്റെ നീളം എകദേശം 5 കിമീറ്ററോളം ഉണ്ടായിരിക്കും.  കോമ്പാക്റ്റ് ഡിസ്കുകളിൽ നൽകിയിരിക്കുന്ന പിറ്റുകളുടെ ഉയരം 125 നാനോമീറ്ററും,  വീതി 0.5 മൈക്രോണും, നീളം 0.83 മൈക്രോണുമാണ്.ഇവ ഒന്നിടവിട്ടായിരിക്കും സിഡിയിൽ നൽകിയിരിക്കുക. ഈ പിറ്റുകളെ സി ഡി റൈറ്റ് ചെയ്യപ്പെടുമ്പോഴും റീഡ് ചെയ്യപ്പെടുമ്പോഴും  “1“ “0“ എന്നിങ്ങനെയായിരിക്കും വായിക്കുക.

## അവലംബം
ലുഡോവിക്കോ അരിസ്റ്റോ

**ലുഡോവിക്കോ അരിസ്റ്റോ** (സെപ്റ്റംബർ 8, 1474 – ജൂലൈ 6, 1533) വിഖ്യാതനായ ഒരു ഇറ്റാലിയൻ കവിയായിരുന്നു. *[[ഒർലാൻഡോ ഫ്യൂരിയോസോ]]* എന്ന പ്രശസ്തമായ പ്രണയകാവ്യത്തിന്റെ രചയിതാവായാണ്‌ ഇദ്ദേഹം അറിയപ്പെടുന്നത്. മാറ്റെറ്റോ മരിയ ബോരിയാർഡോയുടെ *ഓർലാൻഡോ ഇന്നാമൊരാട്ടോ*  എന്ന കൃതിയുടെ തുടർച്ചയെന്നോണം എഴുതപ്പെട്ടതാണ്‌ ഈ കവിത.

വർഗ്ഗം:1474-ൽ ജനിച്ചവർ
വർഗ്ഗം: 1533-ൽ മരിച്ചവർ
വർഗ്ഗം:സെപ്റ്റംബർ 8-ന് ജനിച്ചവർ
വർഗ്ഗം:ജൂലൈ 6-ന് മരിച്ചവർ

വർഗ്ഗം:ഇറ്റാലിയൻ കവികൾ
81-ആം അക്കാദമി പുരസ്കാരങ്ങൾ

2008-ലെ തെരഞ്ഞെടുത്ത മികച്ച ചലച്ചിത്രങ്ങളെ ആദരിച്ചു കൊണ്ടുള്ള **81-ആം [[അക്കാദമി പുരസ്കാരം|അക്കാദമി പുരസ്കാരദാനച്ചടങ്ങ്]]**  2009 ഫെബ്രുവരി 22-ന് ലോസ് ആഞ്ചലസിലെ കൊഡാക് തീയേറ്ററിൽ നടന്നു. യുണൈറ്റഡ് സ്റ്റേറ്റ്സിൽ എ.ബി.സി. ചടങ്ങ് ടെലിവിഷനിൽ തത്സമയ സംപ്രേഷണം ചെയ്തു. ഓസ്ട്രേലിയൻ ചലച്ചിത്രനടൻ ഹ്യൂ ജാക്ക്മാൻ ചടങ്ങിന്റെ ആഥിതേയത്വം വഹിച്ചു. ചലച്ചിത്ര നിർമാതാവായ ലോറെൻസ് മാർക്ക് നിർമ്മാണവും  തിരക്കഥാകൃത്തും സംവിധായകനുമായ ബിൽ കൊണ്ടോൺ സഹ-നിർമ്മാണവും നിർവഹിച്ചത്.

## പുരസ്കാരങ്ങൾ
* മികച്ച സഹനടി - *പെനിലോപ്പി ക്രൂസ്* - *വിക്കി ക്രിസ്റ്റിന ബാർസിലോണ* 
* മികച്ച തിരക്കഥ - *ഡസ്റ്റിൻ ലാൻസ് ബ്ലാക്ക്* - *മിൽക്ക്*
* മികച്ച അവലംബിത തിരക്കഥ - *സൈമൺ ബൊഫോയ്* - *[[സ്ലംഡോഗ് മില്യണെയർ]]*
* മികച്ച അനിമേഷൻ ചലച്ചിത്രം - *വാൾ ഇ* - *ആൻഡ്രൂ സ്റ്റാൻടൺ*
* മികച്ച ഹ്രസ്വ അനിമേഷൻ ചിത്രം - *ലാ മൈസൺ എൻ പെറ്റിറ്റിസ് ക്യൂബ്‌സ്*  - *ക്യുനിയോ കാറ്റോ*
* മികച്ച കലാസം‌വിധാനം - *ഡൊണാൾഡ് ഗ്രഹാം ബർട്ട്,വിക്ടർ ജെ. സോൽഫോ* - *[[The Curious Case of Benjamin Button|ദ ക്യൂരിയസ് കേസ് ഓഫ് ബെഞ്ചമിൻ ബട്ടൺ]]*
* മികച്ച വസ്ത്രാലങ്കാരം - *മൈക്കൽ ഓ'കോന്നൊർ* - *ദ ഡെച്ചസ്*
* മികച്ച മേക്കപ്പ് - *ഗ്രെഗ് കന്നോം* - *[[The Curious Case of Benjamin Button|ദ ക്യൂരിയസ് കേസ് ഓഫ് ബെഞ്ചമിൻ ബട്ടൺ]]*
* മികച്ച ഛായാഗ്രഹണം - *ആന്റണി ഡോഡ് മാന്റലെ* -  *[[സ്ലംഡോഗ് മില്യണെയർ]]*
* മികച്ച ലൈവ് ആക്ഷൻ ഷോർട്ട്  - *ടോയ്‌ലാന്റ്*  - *സ്പെയ്സുഗ്ലാന്റ്*

### സം‌വിധാനം

### നടനം

### കഥ

### പ്രത്യേക ബഹുമതി

## അവലംബം


വർഗ്ഗം:അക്കാദമി പുരസ്കാരങ്ങൾ
മാറ്റെറ്റോ മരിയ ബോരിയാർഡോ

thumb|
**മാറ്റെറ്റോ മരിയ ബോരിയാർഡോ** (c. 1434 – ഡിസംബർ 20, 1494) ഒരി ഇറ്റാലിയൻ നവോത്ഥാന കവിയായിരുന്നു. 

## ജീവിതരേഖ
ബോരിയാർഡോ ജനിച്ചത് സ്കാൻഡിയാനോയിലോ(ഇന്നത്തെ റെഗിയോ എമീലിയ പ്രവിശ്യയിൽ) പരിസരങ്ങളിലോ ആണ്‌. മാതാപിതാക്കൾ ജിയോവാനി ഡി ഫെൽട്രിനോ.ലൂസിയ സ്ട്രോസ്സി എന്നിവരായിരുന്നു.

ചിവാർലി,പ്രണയകാവ്യമായ ഓർലാൻഡോ ഇന്നാമോർട്ടോ എന്നിവയുടെ പേരിലാണ്‌ ഇദ്ദേഹം പ്രധാനമായും ഓർമ്മിക്കപ്പെടുന്നത്. 1499-ൽ എഴുതിയ മറ്റൊരു പ്രശസ്ത കൃതിയായ *റൈം* 1835-ൽ അന്റോണിയോ പാനീസ്സി പ്രസിദ്ധീകരിക്കുന്നതു വരെ വിസ്‌മൃതിയിലായിരുന്നു. 
## പുറമെ നിന്നുള്ള കണ്ണികൾ
*
*Boiardo's influence on the early Tarot game inclusive an extensive time line of Boiardo's life

വർഗ്ഗം:1434-ൽ ജനിച്ചവർ
വർഗ്ഗം: 1494-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഡിസംബർ 20-ന് മരിച്ചവർ

വർഗ്ഗം:ഇറ്റാലിയൻ കവികൾ
ഐ.എസ്.ഒ. 216

ലോകത്തിലെ ഭൂരിഭാഗം രാജ്യങ്ങളിലും ഉപയോഗത്തിലുള്ള കടലാസുകളുടെ വലിപ്പത്തിനുള്ള അന്തർദേശീയ മാനദണ്ഡമാണ്‌ **ഐ.എസ്.ഒ. 216** (**ISO 216**). ഈ മാനദണ്ഡമനുസരിച്ചാണ്‌ ഏറ്റവും വ്യാപകമായി ഉപയോഗിക്കുന്ന എ4 (A4) എന്ന കടലാസ് വലിപ്പം നിർവ്വചിക്കപ്പെട്ടിരിക്കുന്നത്.

## ചരിത്രം
1922 മുതലുള്ള ഡി.ഐ.എൻ 476 (DIN 476) എന്ന ജർമ്മൻ മാനദണ്ഡത്തെ അടിസ്ഥാമാക്കിയാണ്‌ ഇത് തയ്യാറാക്കിയിരിക്കുന്നത്.

## എ ശ്രേണി (A Series)
thumb|left|എ ശ്രേണിയിലുള്ള കടലാസ് വലിപ്പങ്ങൾ വ്യക്തമാക്കുന്ന ഒരു ചാർട്ട്.
എ ശ്രേണിയിൽ  കടലാസുകളുടെ വലിപ്പത്തിൽ നീളവും വീതിയും തമ്മിലുള്ള അനുപാതം 1:\sqrt{2} \approx 0.707 ആണ്‌. എ0 (A0) എന്നതിന്റെ വിസ്തീർണ്ണം 1 ച.മീ ആയി നിർവ്വചിക്കപ്പെട്ടിരിക്കുന്നു. ഈ ശ്രേണിയിൽ അടുത്ത് വരുന്ന ഓരോന്നും (A1, A2, A3, A4 മുതലായവ) തൊട്ട്മുന്നിലുള്ള വലിപ്പത്തിന്റെ നീളം കുറഞ്ഞ വശത്തിന്‌ സമാന്തരമായി നേർപകുതിയായി മുറിച്ചെടുത്തതിന്‌ സമാനമായാണ്‌ നിർവ്വചിക്കപ്പെട്ടിരിക്കുന്നത്. അതായത് അടുത്ത് വരുന്ന ഓരോന്നിന്റെയും നീളം തൊട്ട് മുന്നിലള്ളതിന്റെ വീതിക്ക് സമാനമായിരിക്കും (പക്ഷേ അളവുകൾ ഏറ്റവും അടുത്ത മില്ലിമീറ്ററിലേക്ക് ബന്ധപ്പെടുത്തുകായാണ്‌ ചെയ്യാറ്).

## ബി ശ്രേണി (B Series)
thumb|right|ഐ.എസ്.ഒ ബി ശ്രേണി വ്യക്തമാക്കുന്ന ഒരു ചാർട്ട്.

## സി ശ്രേണി (C Series)

  

വർഗ്ഗം:ഐ.എസ്.ഒ. മാനദണ്ഡങ്ങൾ
ദ ക്യൂരിയസ് കേസ് ഓഫ് ബെഞ്ചമിൻ ബട്ടൺ (ചലച്ചിത്രം)

** ദ ക്യൂരിയസ് കേസ് ഓഫ് ബെഞ്ചമിൻ ബട്ടൺ** 2008-ൽ പുറത്തിറങ്ങിയ ഒരു അമേരിക്കൻ ചലച്ചിത്രമാണ്‌. 1921-ൽ എഫ്. സ്കോട്ട് ഫിഡ്‌സ്ജെരാൾഡ് ഇതേ പേരിൽ എഴുതിയ ചെറുകഥയെ ആസ്പദമാക്കിയാണ്‌ ഈ ചലച്ചിത്രമൊരുക്കിയിരിക്കുന്നത്. ഡേവിഡ് ഫിഞ്ചെർ സം‌വിധാനം ചെയ്ത ഈ ചിത്രത്തിനു തിരക്കഥ എഴുതിയിരിക്കുന്നത് എറിക് റോത്തും, റോബിൻ സ്വിക്കോർഡും ചേർന്നാണ്‌. ബ്രാഡ് പിറ്റും,കേറ്റ് ബ്ലാങ്കെറ്റും ആണ്‌ പ്രധാന വേഷങ്ങളിൽ അഭിനയിച്ചിരിക്കുന്നത്. 2008 ഡിസംബർ 25-ന്‌ പ്രീമിയർ ഷോ ചെയ്ത ഈ ചിത്രം 2009 ജനുവരി 30-ന് അമേരിക്കയിലും, 2009 ഫെബ്രുവരി 6-ന്‌ യു.കെയിലും പ്രദർശനമാരംഭിച്ചു. മികച്ച ചിത്രം, ഫിഞ്ചെറിനു മികച്ച സം‌വിധായകൻ. പിറ്റിനു മികച്ച നടൻ ‍, ഹെൻസനു മികച്ച സഹനടി എന്നിവയടക്കം 13 ഓസ്കാർ നോമിനേഷനുകളാണ്‌ ഈ ചിത്രത്തിനു ലഭിച്ചിരിക്കുന്നത്. ഇതിൽ മൂന്ന് പുരസ്കാരങ്ങൾ ഈ ചിത്രം നേടി.

ഒരു വൃദ്ധനേപ്പോലെ ജനിക്കുകയും കാലക്രമേണ പ്രായം കുറഞ്ഞുവരികയും ചെയ്യുന്ന ബെഞ്ചമിൻ ബട്ടണിന്റെ ജീവിതകഥയാണ് ഈ ചിത്രം
## പുരസ്കാരങ്ങളും ബഹുമതികളും

-->

## പുറമെ നിന്നുള്ള കണ്ണികൾ
* Official site 
* Tales of the Jazz Age F. Scott Fitzgerald collection w/ "The Curious Case of Benjamin Button" (Public Domain)
* 
* 
* 
* 
* 
* Scoring Session Photo Gallery at ScoringSessions.com
* Official "behind-the-scenes" audio features
* The Curious Case of Benjamin Button: Too little made of a life led in reverse World Socialist Web Site Arts Review
* The Curious Case of Benjamin Button , at SFcrowsnest.com
* ''The Curious Case of Benjamin Button''  at Find Any Film
## അവലംബം


വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:2008-ൽ പുറത്തിറങ്ങിയ ചലച്ചിത്രങ്ങൾ

## പുറത്തേക്കുള്ള കണ്ണികൾ
* 
*
ഛർദ്ദി

thumb|200px|ഛർദ്ദി വിശദീകരിക്കുന്നതിനായി പതിനാലാം നൂറ്റാണ്ടിൽ വരയ്ക്കപ്പെട്ട ഒരു ചിത്രം
ആമാശയത്തിലുള്ള വസ്തുക്കൾ വായിലൂടെയും ചിലപ്പോൾ മൂക്കിലൂടെയും പുറന്തള്ളുന്ന പ്രക്രിയയാണ് **ഛർദ്ദി**. സാധാരണ ആംഗലേയ ഭാഷയിൽ Vomiting, Throwing Up, Barfing എന്നീ പേരുകളാൽ വിളിക്കപ്പെടുന്നു. വൈദ്യശാസ്ത്ര ഭാഷയിൽ **Emesis** എന്നാണ് വിളിക്കുന്നത്. ഛർദ്ദിയ്ക്കുള്ള കാരണങ്ങൾ ആമാശയത്തിലെ വീക്കം, ഭക്ഷണത്തിലെ വിഷാംശം തുടങ്ങി തലയ്ക്കുള്ളിലെ മുഴ, തലയ്ക്കുള്ളിലെ അതിമർദ്ദം എന്നിവ വരെ ആകാം. ഛർദ്ദിക്കാനുള്ള തോന്നലിനെ *[[ഓക്കാനം]]* (Nausea) എന്നു വിളിക്കുന്നു. മിക്കവാറും ഛർദ്ദിയ്ക്ക് മുമ്പ് ഓക്കാനം അനുഭവപ്പെടാറുണ്ട്. എന്നാൽ ഓക്കാനമില്ലാതെ ഛർദ്ദി മാത്രമായോ ഛർദ്ദിയില്ലാതെ ഓക്കാനം മാത്രമായോ അനുഭവപ്പെടാവുന്നതാണ്.

## കാരണങ്ങൾ
ഛർദ്ദി ഒരു രോഗലക്ഷണമാണ്. അനേകം കാരണങ്ങളാൽ ഛർദ്ദി ഉണ്ടാകാവുന്നതാണ്.

### വയറ്റിനുള്ളിലെ തകരാറുകൾ
* ആമാശയത്തിലെ വീക്കം.(Gastritis)
* ആമാശയത്തിൽ നിന്നു ചെറുകുടലിലേക്കു തുറക്കുന്ന ദ്വാരം അടഞ്ഞിരിക്കുക.(Pyloric stenosis)
* ചെറുകുടലിലോ വൻകുടലിലോ എവിടെയെങ്കിലും അടവുണ്ടാകുക.(Bowel obstruction)
* അമിത ഭക്ഷണം.
* ആഗ്നേയഗ്രന്ധിയുടെ വീക്കം.
* കരൾ വീക്കം.
* അപ്പെന്റിക്സിന്റെ വീക്കം
* പാലിനോടുള്ള അലർജി. (കുട്ടികളിൽ)

### തലയ്ക്കുള്ളിലെ കാരണങ്ങൾ
* തലയ്ക്കുള്ളിലെ രക്തസ്രാവം.
* കൊടിഞ്ഞി.
* തലച്ചോറിലെ മുഴകൾ. 
* തലയ്ക്കുള്ളിലെ അതിമർദ്ദം.
* തലച്ചോറിനുണ്ടാകുന്ന പരിക്ക്.

### ചയാപചയ പ്രവർത്തനങ്ങളിലെ തകരാറുകൾ
* രക്തത്തിലെ ഉയർന്ന കാത്സ്യം നില.
* രക്തത്തിലെ ഉയർന്ന യൂറിയ നില.
* അഡ്രീനൽ ഗ്രന്ധിയുടെ തകരാറ്.
* രക്തത്തിലെ പഞ്ചസാരയുടെ അളവ് കുറയുക.

വർഗ്ഗം:രോഗലക്ഷണങ്ങൾ
വർഗ്ഗം:ഛർദ്ദി
ഡോക്ടർ എസ്.എം.എസ്.

എസ്. എം. എസിലൂടെ ഒരു പ്രദേശത്തെ ആശുപത്രികളെ കുറിച്ചും അവിടങ്ങളിൽ ലഭ്യമായ സൗകര്യങ്ങളെ കുറിച്ചും അടിയന്തരഘട്ടത്തിൽ വിവരങ്ങൾ ലഭ്യമാക്കുന്നതിനായി കേരള സംസ്ഥാന സർക്കാർ ഏർപ്പെടുത്തിയിരിക്കുന്ന ഇ- ഗവേർണൻസ് സംവിധാനത്തിന്റെ പേരാണ് **ഡോക്ടർ എസ്. എം. എസ് (Dr SMS).** കേരള സ്റ്റേറ്റ് യൂണിറ്റ് ഓഫ് ഇൻഫർമാറ്റിക്സ്, സംസ്ഥാന ഐ. റ്റി. മിഷൻ, കേരളസംസ്ഥാന ആരോഗ്യവകുപ്പ് എന്നിവ സഹകരിച്ചാണ് ഈ സംരംഭം ഒരുക്കിയിരിക്കുന്നത്. 2008 മെയ് 8 ന് ആണ് ഈ പദ്ധതിയ്ക്ക് തുടക്കമിട്ടത്. പ്രവർത്തനസജ്ജമായ സംവിധാനം 2008 നവംബർ 7 ന് മുഖ്യമന്ത്രി വി. എസ്. അച്യുതാനന്തൻ ഉദ്ഘാടനം ചെയ്തു. ഈ സംരംഭം 2008-09 വർഷത്തെ ദേശീയ ഇ- ഗവേർണൻസ് പുരസ്കാരത്തിന് നാമനിർദ്ദേശം ചെയ്യപ്പെട്ടിട്ടുണ്ട്.

## പ്രവർത്തനം
പിൻകോഡ് ഉപയോഗിച്ചാണ് ഓരോ പ്രദേശത്തെയും ഇതിൽ അടയാളപ്പെടുത്തിയിരിക്കുന്നത്. പിൻകോഡിനോടൊപ്പം പ്രതീക്ഷിക്കുന്ന സൗകര്യങ്ങളും ചേർത്ത് 9446-460600 എന്ന നമ്പറിലേക്ക് എസ്. എം. എസ്. അയയ്ക്കുകയാണ് വേണ്ടത്.രോഗവിവരങ്ങൾക്കനുസൃതമായ ഏതെങ്കിലും പ്രത്യേക സൗകര്യങ്ങൾ ലഭ്യമായ, പ്രദേശത്തെ ആശുപത്രികൾ ഏതൊക്കെയെന്ന് അറിയുന്നതിന് ഹെൽത് (സ്പെയ്സ്) പിൻകോഡ് (സ്പെയ്സ്) പ്രതീക്ഷിക്കുന്ന സൗകര്യം [Health_Pincode_Facility] എന്ന രീതിയിലാണ് എസ്.എം.എസ്. അയക്കേണ്ടത്. ഏതാണ്ട് 30 സെക്കന്റിനകം മറുപടി ലഭിക്കുന്ന തരത്തിലാണ് ഈ സംവിധാനം ഒരുക്കിയിരിക്കുന്നത്. രോഗിക്ക് ആവശ്യമായ ചികിത്സ ലഭിക്കുന്ന ആശുപത്രികളുടെ പേരും ഫോൺ നമ്പറുകളും അടക്കമുള്ള മറുപടിയാണ് ലഭിക്കുക.പ്രത്യേക ആശുപത്രിയെ കുറിച്ചുള്ള വിവരങ്ങളാണ് വേണ്ടതെങ്കിൽ ഹെൽത് (സ്പെയ്സ്) ആശുപത്രിയുടെ പേര് [Health_Hospital] എന്ന രീതി ഉപയോഗിയ്ക്കുക. അവിടത്തെ ഫോൺ നമ്പറും ചികിത്സാവിവരങ്ങളും എസ്. എം. എസിലൂടെ ലഭിയ്ക്കും. ഏതെങ്കിലും പ്രത്യേക വിഭാഗം ഉണ്ടോയെന്നാണ് അറിയേണ്ടതെങ്കിൽ ഹെൽത് (സ്പെയ്സ്) ആശുപത്രിയുടെ പേര് (സ്പെയ്സ്) പ്രതീക്ഷിക്കുന്ന സൗകര്യം [Health_Hospital_Facility] എന്ന രീതി ഉപയോഗിയ്ക്കുക. ഫോൺ നമ്പറും പ്രത്യേക വിഭാഗം ഉണ്ടോയെന്നുള്ള വിവരവും ലഭിയ്ക്കും.
ഈ സംവിധാനം ആശുപത്രികളെ കൂടാതെ സ്പെഷ്യലിസ്റ്റ് ഡോക്ടർമാർ, രക്തബാങ്കുകൾ, പരിശോധനാകേന്ദ്രങ്ങൾ, ശസ്ത്രക്രിയാസൗകര്യങ്ങൾ, വെന്റിലേറ്ററുകൾ എന്നീ സൗകര്യങ്ങളെ കുറിച്ചും വിവരങ്ങൾ തരുന്നു.

## വ്യാപ്തി
നിലവിൽ കോഴിക്കോട് ജില്ലയിൽ മാത്രമാണ് സേവനം ലഭ്യമായിട്ടുള്ളത്. കോഴിക്കോട് ജില്ലയിലെ 69 ആശുപത്രികളെ കുറിച്ചുള്ള വിശദവിവരങ്ങളാണ് ഇപ്പോൾ ലഭ്യമാക്കിയിരിക്കുന്നത്. പ്രാഥമികാരോഗ്യ കേന്ദ്രങ്ങളെയും പട്ടികയിൽ ഉൾപ്പെടുത്താനുള്ള ശ്രമം നടക്കുന്നു. 24 മണിക്കൂറും പ്രവർത്തിക്കുന്ന സംവിധാനമാണ് ഇത്. സംസ്ഥാനം മുഴുവൻ ഈ സംവിധാനം വ്യാപിപ്പിക്കുന്നതിനാണ് സർക്കാർ ശ്രമിക്കുന്നത്. അതിന്റെ ഭാഗമായി കാസർഗോഡ്, കണ്ണൂർ‍, തൃശൂർ‍, എറണാകുളം ജില്ലകളിൽ ഉടനെ ആരംഭിക്കാൻ പദ്ധതിയുണ്ട്. അതിനുള്ള ഡാറ്റാ എൻട്രി പ്രവർത്തനം നടന്നുവരുന്നു. ഡോക്ടർ എസ്.എം.എസിന്റെ രണ്ടും മൂന്നും ഘട്ടങ്ങളായ ഇ-മെയിൽ, ഹെൽത് പോർട്ടൽ എന്നിവ വികസിപ്പിക്കാനുള്ള ശ്രമം നടന്നുവരുന്നു. ഇതിൽ ഡോക്ടർമാരുടെ പേര്, പ്രധാനപ്പെട്ട ആശുപത്രികളുടെ പേര് എന്നിവ ഒരുക്കും.

## അവലംബം


വർഗ്ഗം:കേരള സർക്കാർ
വിളർച്ച

ത്വക്കിന്റെ നിറത്തിൽ സ്വാഭാവികമായ ചുവപ്പ് കുറയുന്നതിനെയാണ് **വിളർച്ച** എന്നു പറയുന്നത്. ത്വക്കിലേക്ക് എത്തുന്ന പ്രാണവായു അടങ്ങിയ രക്തത്തിന്റെ കുറവാണ് *വിളർച്ച*യായി കാണപ്പെടുന്നത്. രക്തക്കുറവ്, മറ്റു രോഗങ്ങൾ, ആധി, വികാരവിക്ഷുബ്ധാവസ്ഥകൾ, ജനിതക കാരണങ്ങൾ തുടങ്ങി പല കാരണങ്ങളാൽ വിളർച്ച കാണപ്പെടാം. വിളർച്ച എളുപ്പം തിരിച്ചറിയുന്നത് മുഖത്തും കൈവെള്ളയിലുമാണ്. കാരണങ്ങൾക്ക് അനുസൃതമായി വേഗത്തിലോ സാവധാനത്തിലോ വിളർച്ച രൂപപ്പെടാം.


## കാരണങ്ങൾ
*രക്തക്കുറവ് (Anemia)
*തൈറോയിഡ് ഹോർമോണിന്റെ കുറവ്
*പിറ്റ്യൂട്ടറി ഹോർമോണിന്റെ കുറവ്
*സ്കർവി - ജീവകം സി യുടെ കുറവു മൂലം 
*ക്ഷയം
*ഹൃദ്രോഗങ്ങൾ
*രക്താർബുദം
*അർബുദങ്ങൾ
*അരിവാൾ രോഗം
*സ്വാഭാവികപ്രകൃതം
*ഉറക്കമൊഴിയൽ
*വികാരവിക്ഷുബ്ധാവസ്ഥകൾ - ഭയം, ലജ്ജ തുടങ്ങിയവ.
*കഞ്ചാവ്, മദ്യം എന്നിവയുടെ പ്രതിപ്രവർത്തനം
*മരണം (Pallor Mortis)

വർഗ്ഗം:രോഗലക്ഷണങ്ങൾ
പീയർ പവോലോ പസ്സോളിനി

ഒരു ഇറ്റാലിയൻ കവിയും, ബുദ്ധിജീവിയും, ചലച്ചിത്ര സം‌വിധായകനും, എഴുത്തുകാരനുമാണ്‌ **പിയർ പവലോ പസ്സോളിനി** (ബൊലോഗ്ന,മാർച്ച് 5,1922- റോം നവംബർ 2 1975). പത്രപ്രവർത്തകൻ, തത്ത്വചിന്തകൻ, ഭാഷാപണ്ഡിതൻ, നോവലിസ്റ്റ്, നാടകകൃത്ത്, ചലച്ചിത്ര സം‌വിധായകൻ, കോളമിസ്റ്റ്, നടൻ,ചിത്രകാരൻ, രാഷ്ട്രീയ പ്രവർത്തകൻ എന്നൊക്കെയാണ്‌ പസ്സോളിനി സ്വയം വിലയിരുത്തുന്നത്. അക്രമാസക്തിയും ലൈംഗികതയും നിറഞ്ഞ സമൂഹത്തിലെ അസമത്വവും ജീർണതയും മാർക്‌സിസ്റ്റ് വീക്ഷണത്തോടെ ചിത്രീകരിച്ചു.

## ചലച്ചിത്രങ്ങൾ
*  ദ ഗോസ്പൽ അക്കോഡിങ് ടു സെന്റ് മാത്യു (1964)
*  ദ ഡെക്കാ മെറൺ (1970)
*  ദ കാന്റർബറി ടെയ്ൽസ്(1972)
*  സാലോ - ദ 120 ഡെയ്‌സ് ഓഫ് സോദോം (1975)
## നോവലുകൾ
*  ദ റഗാസി(1955)
*  എ വയലന്റ് ലൈഫ് (1959)  
## പുറത്തേക്കുള്ള കണ്ണികൾ
* 
* Piers Paolo Pasolini, Italian website with extensive commentary 
* "Piers Paolo Pasolini", Senses of Cinema
* BBC News report on the reopening of the murder case
* Guy Flatley: "The Atheist Who Was Obsessed with God" , MovieCrazed
* Doug Ireland, "Restoring Pasolini" , ZMag 
* Maria Callas in Pasolini's ''Medea'' 
* Pasolini's own notes on Salo from 1974 
* Pier Paolo Pasolini poems  Original Italian text.
* [Video (in Italian): Pasolini on the destructive impact of television (interrupted and half-censored by [Enzo Biagi])] 

വർഗ്ഗം:1922-ൽ ജനിച്ചവർ
വർഗ്ഗം: 1975-ൽ മരിച്ചവർ
വർഗ്ഗം:മാർച്ച് 5-ന് ജനിച്ചവർ
വർഗ്ഗം:സെപ്റ്റംബർ 2-ന് മരിച്ചവർ

വർഗ്ഗം:ഇറ്റാലിയൻ കവികൾ
വർഗ്ഗം:ഇറ്റാലിയൻ ചലച്ചിത്ര സം‌വിധായകർ
വർഗ്ഗം:ഇറ്റാലിയൻ നോവലെഴുത്തുകാർ
വർഗ്ഗം:മാർക്സിസ്റ്റ് പത്രപ്രവർത്തകർ
ഓക്കാനം

വയറ്റിലെ അസ്വസ്ഥതയോടൊപ്പമുണ്ടാകുന്ന ഛർദ്ദിക്കാനുള്ള തോന്നലിനെയാണ് **ഓക്കാനം** എന്നു പറയുന്നത്.

## കാരണങ്ങൾ
പല മരുന്നുകളൂടെയും പാർശ്വഫലമായി ഓക്കാനം ഉണ്ടാകുന്നു. ഓപ്പിയേറ്റ് മരുന്നുകൾ, കൂടിയ അളവിൽ പഞ്ചസാര അടങ്ങിയ ഭക്ഷണങ്ങൾ എന്നിവ ഓക്കാനം ഉണ്ടാക്കാം.
**ഓക്കാനത്തിനുള്ള മറ്റു കാരണങ്ങൾ**
* അഡിസൺസ് രോഗം
* മദ്യപാനം
* അമിതാകാംക്ഷ
* അപ്പെന്റിക്സ് വീക്കം
* തച്ചോറിലെ മുഴ
* ബുളീമിയ (അമിതമായി ഭക്ഷണം കഴിക്കുന്ന മനോരോഗം)
* അർബുദം
* തലച്ചോറിന്റെ പരിക്ക്
* ക്രോൺസ് രോഗം
* വിഷാദരോഗം
* പ്രമേഹം
* അമിത വ്യായാമം
* ഭക്ഷണത്തിലെ വിഷാംശം
* ആമാശയത്തിന്റെ വീക്കം
* ഹൃദയാഘാതം
* തലയ്ക്കുള്ളിലെ അതിമർദ്ദം
* വൃക്കയുടെ പ്രവർത്തന പരാജയം
* വൃക്കയിലെ കല്ല്
* ചില മരുന്നുകൾ
* മെനിയേഴ്സ് രോഗം
* മയക്കു മരുന്നുകൾ
* ആഗ്നേയ ഗ്രന്ധിയുടെ വീക്കം
* കുടൽ വ്രണം
* ഉറക്കമൊഴിച്ചിൽ
* പുകവലി
* കരൾ വീക്കം
* എയിഡ്സ്

വർഗ്ഗം:രോഗലക്ഷണങ്ങൾ
വൃശ്ചികം (നക്ഷത്രരാശി)

right|thumb
ഭാരതത്തിൽ തേളിന്റെ ആകൃതി കണക്കാക്കുന്ന നക്ഷത്രരാശി ആണ് വൃശ്ചികം രാശി. സൂര്യൻ മലയാള മാസം വൃശ്ചികത്തിൽ ഈ രാശിയിലൂടെ സഞ്ചരിക്കുന്നതായി അനുഭവപ്പെടുന്നു. ജൂലൈ മാസത്തിൽ ഭൂമദ്ധ്യരേഖാ പ്രദേശത്ത് ഈ രാശി കാണാൻ കഴിയും. M6,M7,NGC 6231 എന്നീ നക്ഷത്രസമൂഹങ്ങൾ ഇതിനടുത്ത് കാണാം. ആകാശഗംഗ കടന്നുപോകുന്നത് ഈ നക്ഷത്രഗണം നോക്കിയാൽ കാണാം. ദൂരദർശിനിയിലൂടെ നോക്കിയാൽ ഈ ഭാഗത്ത് അനേകം നക്ഷത്രങ്ങളെ കാണാം.

### നക്ഷത്രങ്ങൾ
[thumb|left|256px|വൃശ്ചികം http://www.allthesky.com/constellations/scorpius.html AlltheSky.com]
വൃശ്ചികത്തിലെ ഏറ്റവും തിളക്കം കൂടിയ നക്ഷത്രമാണ് അന്റാറെസ് (α Sco). ഒറിയൺ നക്ഷത്രഗണത്തിലെ തിരുവാതിരയെക്കാൾ വലിയ ചുവപ്പു ഭീമനാണിത്. ഗ്രാഫിയാസ്(β1 Sco), ഡ്ഷുബ(δ Sco), സർഗാസ്(θ Sco), ഷാവുല(λ Sco), ജബ്ബാ(ν Sco), ഗിർതാബ്(ξ Sco), ഇക്ലിൽ(π Sco), അൽ നിയാത്(σ Sco), σ Sco, ലെസാത്(υ Sco) തുടങ്ങിയവയാണ് പ്രധാന നക്ഷത്രങ്ങൾ. പതിമൂന്ന് നക്ഷത്രങ്ങൾക്ക് ഗ്രഹങ്ങളെ കണ്ടെത്തിയിട്ടുണ്ട്.

അന്റാറിസും അതിനു മുകളിലും താഴെയുമായി കാണുന്ന രണ്ടു നക്ഷത്രങ്ങളും ചേർന്നതാണ് തൃക്കേട്ട. ഇവക്കു താഴെ വാലറ്റം വരെ കാണുന്നത് മൂലം. തലയിൽ കാണുന്ന അഞ്ചു നക്ഷത്രങ്ങളെ അനിഴം എന്നു പറയുന്നു.

### വിദൂരാകാശപദാർത്ഥങ്ങൾ
ആകാശഗംഗയിൽ കിടക്കുന്ന ഗണമായതുകൊണ്ട് ധാരാളം വിദൂരാകാശപദാർത്ഥങ്ങൾ (Deep sky objects) ഇതിൽ അടങ്ങിയിട്ടുണ്ട്. തുറന്ന താരവ്യൂഹങ്ങളായ Messier 6 (Butterfly Cluster), Messier 7 (Ptolemy Cluster), NGC 6231 എന്നിവയും Messier 4, Messier 80 എന്നീ ഗോളീയ താരവ്യൂഹങ്ങളും വൃശ്ചികത്തിലുണ്ട്.

### നക്ഷത്രങ്ങൾ

വർഗ്ഗം:നക്ഷത്രരാശികൾ
വർഗ്ഗം:വൃശ്ചികം (നക്ഷത്രരാശി)
ധനു (നക്ഷത്രരാശി)

ധനുസിന്റെ ആകൃതി കണക്കാക്കുന്ന നക്ഷത്രരാശി ആണ് ധനുരാശി. സൂര്യൻ മലയാള മാസം ധനുവിൽ ഈ രാശിയിലൂടെ സഞ്ചരിക്കുന്നതായി അനുഭവപ്പെടുന്നു. ഓഗസ്റ്റ് മാസത്തിൽ ഭൂമദ്ധ്യരേഖാ പ്രദേശത്ത് ഈ രാശി കാണാൻ കഴിയും.വില്ലേന്തിയ തേരാളിയുടെ രൂപമാണ് ഇതിന്. ഇതിന്റെ പശ്ചാത്തലത്തിലാണ് ആകാശഗംഗയുടെ കേന്ദ്രമുള്ളത് . ടീപോട്ട് എന്ന നക്ഷത്രക്കൂട്ടം ഈ നക്ഷത്രരാശിയിലാണ്. വളരെ വ്യക്തമായി കാണാവുന്ന നക്ഷത്രരാശിയാണിത്.

## നക്ഷത്രങ്ങൾ

വർഗ്ഗം:നക്ഷത്രരാശികൾ
വർഗ്ഗം:ധനു (നക്ഷത്രരാശി)
മീനം (നക്ഷത്രരാശി)

right|thumb
ഭാരതത്തിൽ മീനിന്റെ ആകൃതി കണക്കാക്കുന്ന നക്ഷത്രരാശിയാണ്‌ **മീനം**. സൂര്യൻ മലയാളമാസം മീനത്തിൽ ഈ രാശിയിലൂടെ സഞ്ചരിക്കുന്നതായി അനുഭവപ്പെടുന്നു. നവംബർ മാസത്തിൽ ഭൂമദ്ധ്യരേഖാപ്രദേശത്ത് ഈ രാശി കാണാൻ കഴിയും.രണ്ട് മീനുകൾ ചേർന്ന രൂപമാണ് ഇതിന്. പെഗാസസിന്റെ (ഭാദ്രപദം) കിഴക്കുപടിഞ്ഞാറായി ഇത് കാണപ്പെടുന്നു. ഇതിലെ ഒരു കൂട്ടം നക്ഷത്രങ്ങങ്ങൾ ചേർന്ന് ഇംഗ്ലീഷിലെ വി ആകൃതിരൂപപ്പെടുന്നതുകാണാം. m74 എന്ന സർപ്പിളഗാലക്സി ഇതിന്റെ പശ്ചാത്തലത്തിലാണ്. 
## നക്ഷത്രങ്ങൾ

വർഗ്ഗം:നക്ഷത്രരാശികൾ
ഇടവം (നക്ഷത്രരാശി)

right|thumb
ഭാരതത്തിൽ കാളയുടെ ആകൃതി കണക്കാക്കുന്ന നക്ഷത്രരാശിയാണ്‌ **ഇടവം** (Taurus). സൂര്യൻ, മലയാളമാസം ഇടവത്തിൽ ഈ രാശിയിലൂടെ സഞ്ചരിക്കുന്നതായി അനുഭവപ്പെടുന്നു. ഡിസംബർ മുതൽ ഫെബ്രുവരി വരെ മാസങ്ങളിൽ ഭൂമദ്ധ്യരോ പ്രദേശത്ത് ഈ രാശി കാണാൻ കഴിയും. ക്രാബ് നീഹാരിക ഈ നക്ഷത്രരാശിയുടെ പശ്ചാത്തലത്തിലാണ്. ഹിയാഡെസ് ([Hyades](http://en.wikipedia.org/wiki/Hyades_(star_cluster))) എന്ന നക്ഷത്രക്കൂട്ടത്തേയും ഈ രാശിയിൽ കാണാം. ഏതാണ്ട് 150 പ്രകാശവർഷം അകലെയാണ് ഹിയാഡെസ്. M45 എന്ന നമ്പറുള്ള കാർത്തിക എന്ന നക്ഷത്രവൃന്ദവും ഇടവം രാശിയിലുണ്ട്. ജ്യോതിഷ ശാസ്ത്ര പ്രകാരം വ്യാഴത്തിന്റെ മാറ്റം ഇടവം നക്ഷത്ര രാശിയിൽ ജനിച്ചവർക്ക് ജീവിതത്തിൽ മാറ്റങ്ങൾ ഉണ്ടാകുന്നതായി പറയപ്പെടുന്നു.

## നക്ഷത്രങ്ങൾ

വർഗ്ഗം:നക്ഷത്രരാശികൾ
ധനു രാശി

രാശിചക്രത്തിലെ ഒൻപതാം രാശിയാണു് **ധനുരാശി**. ഭാരതീയ സങ്കല്പമനുസരിച്ചു് ധനുസ്സിന്റെ രൂപമാണു് ധനുരാശിക്കു്. 

ജ്യോതിഷത്തിൽ ധനുവിന്റെ രാശ്യാധിപൻ വ്യാഴനാണു്. ആഗ്നേയരാശിയും രാത്രിരാശിയും കൃതയുഗരാശിയും ക്രൂരരാശിയും സ്ഥലരാശിയുമാണു് ധനു. പൃഷ്ടോദയ രാശിയാണെങ്കിലും പകുതി നരരാശിയും പകുതി ചതുഷ്പാദരാശിയുമാണു്. ഈ രാശിയിൽ ഒരു ഗ്രഹത്തിനും ഉച്ചമോ നീചമോ ഇല്ല. പക്ഷേ ബുധനു് ഈ രാശിയിൽ ബലംകുറയും. കൊട്ടാരം, ഗവണ്മെന്റ് വക വീടുകൾ, ആയുധപ്പുര, ചൂതുകളിസ്ഥലം, പന്തയക്കുതിരകൾ, വാഹനങ്ങൾ, ചെടികൾ, കുന്നുകൾ, അടുപ്പിനടുത്ത സ്ഥലം, തൊഴുത്തുകൾ, പള്ളികൾ, ക്ഷേത്രങ്ങൾ, വിദ്യാലയങ്ങൾ, കോടതികൾ, കുറ്റിക്കാടുകൾ, വനങ്ങൾ, മരുന്നു്, ജലോത്പന്നങ്ങൾ തുടങ്ങിയവയെല്ലാം ഈ രാശിയുമായി ബന്ധപ്പെട്ട പ്രദേശങ്ങളും വസ്തുക്കളുമാണു്. നിറം പിംഗള വർണ്ണമാണു്. 

അവയവകല്പനയിൽ ധനു ഒരുവ്യക്തിയുടെ തുടകളെ പ്രതിനിധാനം ചെയ്യുന്നു. 

ധനുലഗ്നത്തിൽ ജനിക്കുന്നവർക്കു തന്റേടം, അത്യാഗ്രഹം, ഉന്നത വിദ്യാഭ്യാസത്തിൽ താല്പര്യം, സത്യശീലം, ദാനശീലം, സകല പ്രവൃത്തികളിലും ഉത്സാഹം തുടങ്ങിയ സ്വഭാവസവിശേഷതകളുണ്ടായിരിക്കുമെന്നു ജോതിഷം പറയുന്നു.

അഷ്ടദിക്കുകളിൽ ധനുരാശി വടക്കുപടിഞ്ഞാറു കോണിനെയാണു് പ്രതിനിധാനം ചെയ്യുന്നതു്. വീടുകളിൽ ധനുരാശിയിൽ ജലാശയങ്ങൾ പാടില്ല എന്നു വാസ്തുശാസ്ത്രം നിർദ്ദേശിക്കുന്നു.

## അവലംബം

വർഗ്ഗം:ജ്യോതിഷം
സ്വനം

അനുസ്യൂതമായ ഭാഷണത്തെ, പഠനത്തിനായി പരിച്ഛിന്നഖണ്ഡങ്ങളുടെ ഒരു ശൃംഖലയായി ഭാഷാശാസ്ത്രം പരിഗണിക്കുന്നു. വ്യവച്ഛേദിക്കാവുന്ന ഏറ്റവും ചെറിയ ഭാഷാശബ്ദങ്ങളാണ് (speech sounds) **സ്വനങ്ങൾ** (Phone).
ഉച്ചാരണാവയവങ്ങളുപയോഗിച്ച് മനുഷ്യന് പ്രകടിപ്പിക്കാവുന്ന ശബ്ദങ്ങൾ അനവധിയാണ്. അവയിൽ ഒരു ചെറിയ വിഭാഗം മാത്രമേ മനുഷ്യൻ ഭാഷണത്തിന് ഉപയോഗിക്കുന്നുള്ളൂ.
## ഇതും കാണുക
* സ്വനിമം
* വർണ്ണം (ഭാഷ)
* വർണ്ണം (അക്ഷരം)
* അക്ഷരം
* സിലബിൾ
* ലിപി
ഝുംപാ ലാഹിരി

പുലിറ്റ്സർ സമ്മാനാർഹയായ ഭാരതീയവംശജയായ എഴുത്തുകാരിയാണ്‌ **ഝുംപാ ലാഹിരി** (ബംഗാളി:ঝুম্পা লাহিড়ী ജനനം: ജൂലൈ 11, 1967 ആദ്യനാമം നീലാൻജന സുധേഷ്ണ). ഝുംപാ എന്ന വിളിപ്പേരിലാണ് അറിയപ്പെട്ടിരുന്നത്. ഇന്റർപ്രെറ്റർ ഓഫ് മാലഡീസ് എന്ന ആദ്യ ചെറുകഥാസമാഹാരത്തിനുതന്നെ 2000-ലെ പുലിറ്റ്സർ സമ്മാനം ലഭിച്ചു. ദ നെയിംസേക്ക്  (മീര നായർ ഇതേ പേരിൽത്തന്നെ സിനിമയുമാക്കി), അൺ അക്കംസ്റ്റംഡ്‌ ഏർത്ത്‌, ദ ലോലാൻഡ് എന്നിവയാണ്‌ മറ്റു പ്രധാനകൃതികൾ. ദ ലോലാൻഡ് എന്ന കൃതി 2013-ലെ ബുക്കർ പുരസ്കാരത്തിനു പരിഗണിക്കപ്പെട്ടിരുന്നു.

## ചെറുകഥാസമാഹാരങ്ങൾ
#ഇന്റർപ്രെറ്റർ ഓഫ് മാലഡീസ് (1999) 
#അൺ അക്കസ്റ്റംഡ്‌ ഏർത്ത്‌ (2008) 

## നോവൽ
#ദ നെയിംസേക്ക് (2003)
#ദ ലോലാൻഡ് (2013)

## ചെറുകഥകൾ
#നോബഡീസ്‌ ബിസിനസ്സ്‌(11 മാർച്ച്‌ 2001 ദ ന്യൂ യോർക്കർ) 
#ഹെൽ-ഹെവൻ(24 മേയ്‌ 2004 ദ ന്യൂ യോർക്കർ) 
#വൺസ്‌ ഇൻ എ ലൈഫ് ടൈം(1 മേയ്‌ 2006 ദ്‌ ന്യൂ യോർക്കർ) 
#ഇയർസ്‌ എൻഡ്‌ (24 ഡിസംബർ 2007 ദ ന്യൂ യോർക്കർ) 

## അവലംബം


വർഗ്ഗം:1967-ൽ ജനിച്ചവർ

വർഗ്ഗം:ജൂലൈ 11-ന് ജനിച്ചവർ

വർഗ്ഗം:പുലിറ്റ്സർ സമ്മാനം ലഭിച്ച ഭാരതീയവംശജർ
വർഗ്ഗം:ബംഗാളി സാഹിത്യകാരന്മാർ
തൃശ്ശൂർ ലോക്സഭാമണ്ഡലം

thumb|right| തൃശ്ശൂർ ലോക്സഭാ മണ്ഡലത്തിലെ നിയമസഭാ മണ്ഡലങ്ങൾ

ഗുരുവായൂർ, മണലൂർ, ഒല്ലൂർ‍, തൃശ്ശൂർ, നാട്ടിക‍, ഇരിങ്ങാലക്കുട‍, പുതുക്കാട്‍ എന്നീ നിയമസഭാമണ്ഡലങ്ങൾ ഉൾപ്പെടുന്നതാണ് **തൃശ്ശൂർ ലോകസഭാമണ്ഡലം**.  ഈ മണ്ഡലം പൂർണ്ണമായും തൃശ്ശൂർ ജില്ലയിലാണ് സ്ഥിതി ചെയ്യുന്നത്. 1951 ലെ തിരഞ്ഞെടുപ്പിൽ ഇത് തിരു-കൊച്ചി സംസ്ഥാനത്തിലായിരുന്നു.
## പ്രതിനിധികൾ
### തിരുകൊച്ചി
*1951: ഈയ്യുണ്ണി ചാലക്ക (ഇന്ത്യൻ നാഷണൽ കോൺഗ്രസ്)
### ഐക്യകേരളം
*1957: കൃഷ്ണൻ (കമ്മ്യൂണിസ്റ്റ് പാർട്ടി ഓഫ് ഇന്ത്യ)
*1962: കൃഷ്ണ വാരിയർ (കമ്മ്യൂണിസ്റ്റ് പാർട്ടി ഓഫ് ഇന്ത്യ)
*1967: സി. ജനാർദനൻ (കമ്മ്യൂണിസ്റ്റ് പാർട്ടി ഓഫ് ഇന്ത്യ)
*1971: സി. ജനാർദനൻ (കമ്മ്യൂണിസ്റ്റ് പാർട്ടി ഓഫ് ഇന്ത്യ)
*1977: കെ.എ. രാജൻ കമ്മ്യൂണിസ്റ്റ് പാർട്ടി ഓഫ് ഇന്ത്യ)
*1980: കെ.എ. രാജൻ (കമ്മ്യൂണിസ്റ്റ് പാർട്ടി ഓഫ് ഇന്ത്യ)
*1984: പി.എ. ആന്റണി (ഇന്ത്യൻ നാഷണൽ കോൺഗ്രസ്)
*1989: പി.എ. ആന്റണി (ഇന്ത്യൻ നാഷണൽ കോൺഗ്രസ്)
*1991: പി.സി. ചാക്കോ (ഇന്ത്യൻ നാഷണൽ കോൺഗ്രസ്)
*1996: വി.വി. രാഘവൻ (കമ്മ്യൂണിസ്റ്റ് പാർട്ടി ഓഫ് ഇന്ത്യ) 
*1998: വി.വി. രാഘവൻ (കമ്മ്യൂണിസ്റ്റ് പാർട്ടി ഓഫ് ഇന്ത്യ) 
*1999: എ.സി. ജോസ് (ഇന്ത്യൻ നാഷണൽ കോൺഗ്രസ്)
*2004: സി.കെ.ചന്ദ്രപ്പൻ (കമ്മ്യൂണിസ്റ്റ് പാർട്ടി ഓഫ് ഇന്ത്യ) 
* 2009: പി.സി. ചാക്കോ (കോൺഗ്രസ്(I))
* 2014: സി.എൻ. ജയദേവൻ (കമ്മ്യൂണിസ്റ്റ് പാർട്ടി ഓഫ് ഇന്ത്യ)
* 2019: ടി.എൻ. പ്രതാപൻ (ഇന്ത്യൻ നാഷണൽ കോൺഗ്രസ്)
* 2024: സുരേഷ് ഗോപി (ബിജെപി)

## തിരഞ്ഞെടുപ്പുകൾ

* തിരുകൊച്ചി സംസ്ഥാനം

## തിരഞ്ഞെടുപ്പുഫലങ്ങൾ
തൃശ്ശൂർ ലോക്സഭാ മണ്ഡലത്തിലെ തിരഞ്ഞെടുപ്പുഫലങ്ങൾ.  

## ഇതും കാണുക
* കേരളത്തിലെ ലോകസഭാമണ്ഡലങ്ങൾ
* കേരളത്തിലെ നിയമസഭാമണ്ഡലങ്ങൾ

## അവലംബം


വർഗ്ഗം:കേരളത്തിലെ ലോകസഭാമണ്ഡലങ്ങൾ
വിനയ് പാഠക്

ഇന്ത്യൻ ചലച്ചിത്ര മേഖലയിലെ ഒരു നടനും , നിർമ്മാതാവുമാണ് **വിനയ് പാഠക്** . സമീപ കാലങ്ങളിൽ ഇറങ്ങിയ ചില വിമർശാത്മക ഹിന്ദി ചിത്രങ്ങളായ *ഖോസ്ല ക ഖോസ്ല* , *ബേജ ഫ്രൈ* , *ജോണി ഗദ്ദർ* എന്നിവയിലെ അഭിനയം ശ്രദ്ധേയമായിരുന്നു.

## അഭിനയ ജീവിതം
ആദ്യകാലങ്ങളിൽ വിനയ് ന്യൂയോർക്കിൽ തിയേറ്റർ നാടകങ്ങളിൽ അഭിനയിച്ചു കൊണ്ടാണ് തന്റെ അഭിനയ ജീവിതം തുടങ്ങിയത്. പിന്നീട് ബോളിവുഡ് ചലച്ചിത്ര രംഗത്തേക്ക് വരികയും, *ബേജ ഫ്രൈ* എന്ന ചിത്രത്തിൽ ശ്രദ്ധേയമായ വേഷം ചെയ്യുകയും ചെയ്തു. 
ചലച്ചിത്ര അഭിനയം കൂടാതെ തന്റെ സഹ അഭിനേതാവായ രൺ‌വീർ ഷോരെയുമൊന്നിച്ച് സ്റ്റാർ ടി.വി ചാനലിൽ ഒരു ഹാസ്യ പരിപാടിയിൽ അവതാരകനുമായിരുന്നു. ഈ അഭിനയ സഖ്യം പിന്നീട് ചാനൽ വിയിലും ചില പരിപാടികളിൽ ഒന്നിച്ച അവതാരകരായിരുന്നു . 
2008 ൽ *ദാസ്‌വിദാനിയ* എന്ന ചിത്രത്തിൽ നായകവേഷത്തിൽ അഭിനയിക്കുകയും ചെയ്തു. ഈ ചിത്രം നിർമ്മിച്ചതും വിനയ് തന്നെയാണ്.

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1968-ൽ ജനിച്ചവർ
വർഗ്ഗം:ജൂലൈ 12-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
പ്രാചീനകേരളത്തിലെ ശിക്ഷാരീതികൾ

കേരളത്തിൽ രാജഭരണകാലത്തെ ശിക്ഷ സമ്പ്രദായങ്ങൾ കടുത്തതും ഭായാജനകമായിരുന്നു. ജാതി അടിസ്ഥാനമാക്കിയാണ് ശിക്ഷ വിധിച്ചിരുന്നത്. ബ്രാഹ്മണർക്ക് ആണ് ഈ കാലഘട്ടത്തിൽ ഏറ്റവും കുറഞ്ഞ ശിക്ഷ നൽകിയിരുന്നത്. മറ്റ് ജാതികളിൽ ഉൾ‍പ്പെട്ടവർക്ക് അതികഠിനമായ ശിക്ഷയാണ് നൽകിയിരുന്നത്.

## വിവിധ ശിക്ഷാരീതികൾ

ജലപരീക്ഷ, അഗ്നിപരീക്ഷ, വിഷപരീക്ഷ, തൂക്കുപരീക്ഷ, എന്നിങ്ങനെ പലതരം സത്യപരീക്ഷകളാണ് കുറ്റം തെളിയിക്കുവാനായി പണ്ടുകാലത്ത് പ്രയോഗിച്ചിരുന്നത്. ജാതി നോക്കിയാണ് ശിക്ഷ നടപ്പാക്കുന്നത്. തൂക്കുപരീക്ഷ ബ്രാഹ്മണർക്കും അഗ്നിപരീക്ഷ ക്ഷത്രീയർക്കും ജലപരീക്ഷ വൈശ്യർക്കും വിഷപരീക്ഷ ശുദ്രർക്കും എന്നായിരുന്നു പ്രമാണം.

### അഗ്നിപരീക്ഷ

കുറ്റവാളിയെന്നു സംശയിക്കപ്പെടുന്ന ആളെ തിളച്ചുകോണ്ടിരിക്കുന്ന നെയ്യിലോ എണ്ണയിലോ കൈ മുക്കിച്ചാണ് അഗ്നിപരീക്ഷ നടത്തുന്നത്. കൈ മുക്കുമ്പോൾ കൈ പൊള്ളിയാൽ അയാൾ കുറ്റക്കാരനെന്നും പൊള്ളിയില്ലെങ്കിൽ കുറ്റക്കാരനല്ല എന്നും വിധിക്കുന്നു.

### കൈമുക്ക്

ശുചീന്ദ്രം ക്ഷേത്രത്തിൽ നമ്പൂതിരിമാർക്കുവേണ്ടി ഏർപ്പെടുത്തിയിരുന്ന സത്യപരീക്ഷയായിരുന്നു കൈമുക്ക്. ഒരുപാത്രത്തിൽ തിളച്ചുകോണ്ടിരിക്കുന്ന പശുവിൽനെയ്യിൽ ചെറിയൊരു ലോഹ വിഗ്രഹം ഇടുന്നു. തിളയ്ക്കുന്ന നെയ്യിൽ കൈമുക്കി വിഗ്രഹം എടുക്കണം. തുടർന്ന് കൈ ഒരു വസ്ത്രംകൊണ്ട് പൊതിഞ്ഞു കെട്ടുന്നു. നിശ്ചിത ദിവസത്തിനു ശേഷം കെട്ടഴിക്കുമ്പൊൾ കൈ പൊള്ളിയില്ലെങ്കിൽ ഉത്തമ ബ്രാമണരുടെ കൂട്ടത്തിൽപ്പെടുത്തി ആദരിക്കുന്നു. കൈ പൊള്ളിയാൽ ജാതിഭ്രഷ്ട് കല്പിക്കും.

### ഈയംവാരൽ

തിളച്ച നെയ്യിൽ കൈമുക്കുന്നതുപോലെയുള്ള ഒരാചാരമായിരുന്നു ഈയംവാരൽ.  നന്നായി ചൂടാക്കിയ ഈയക്കട്ട കുറ്റവാളിയെന്നു സംശയിക്കപ്പെടുന്ന ആളെകൊണ്ട് കൈയിൽ എടുപ്പിക്കുന്നു. കൈപൊള്ളിയാൽ കുറ്റവാളി ശിക്ഷിക്കപ്പെടും. ഇല്ലെങ്കിൽ വെറുതെവിടും. ശുചീന്ദ്രത്തും തിരുവിതാംകൂറിലും‍ ഈ ശിക്ഷ നടപ്പാക്കിയിരുന്നു.

### ജലപരീക്ഷ
നായന്മാർ, ക്ഷത്രിയർ, തുടങ്ങിയവർ കുറ്റം ചെയതോയെന്നു നിശ്ചയിക്കുന്നതിന് അവരെ മുതലകളും ചീങ്കണ്ണികളുമൊക്കെയുള്ള കുളത്തിൽ നീന്തിക്കുന്ന ഒരു സമ്പ്രദായം കേരളത്തിൽ നിലനിന്നിരുന്നു. വിശന്നുവലഞ്ഞ മുതലകൾ കുറ്റവാളിയെ ഭക്ഷിച്ചാൽ കുറ്റക്കാരനെന്നും രക്ഷപ്പെട്ടാൽ നിരപരാധിയെന്നും വിധിച്ചിരുന്നു. പ്രാചീന കേരളത്തിലെ എല്ലാപ്രദേശങ്ങളിലും ഈ ശിക്ഷ നടപ്പിലാക്കിയിരുന്നു.

### വിഷപരീക്ഷ
കുറ്റവാളിയെന്നു സംശയിക്കപ്പെടുന്നവരെ വിഷം കഴിപ്പിച്ചു കൊല്ലുക, ഉഗ്രവിഷമുള്ള സർപ്പത്തെ അടച്ചുകെട്ടിയിരിക്കുന്ന കുടത്തിൽ കൈയിടുവിക്കുക എന്നിവയാണ് വിഷപരീക്ഷയിൽ ഉൾപ്പെട്ടിരിക്കുന്നത്.

### തൂക്കുപരീക്ഷ
ബ്രാഹ്മണർക്കു നൽകിയിരുന്ന സത്യപരീക്ഷയാണ് തൂക്കുപരീക്ഷ. തികച്ചും വ്യത്യസ്തമായ ഒരു ശിക്ഷയാണ് തൂക്കുപരീക്ഷ. കുറ്റവാളിയെന്നു സംശയിക്കപ്പെടുന്ന ആളെ ഒരു ത്രാസിലിരുത്തി ആദ്യം അയാളുടെ തൂക്കം നോക്കുന്നു. തുടർന്ന് അയാൾ ചെയ്തിട്ടുള്ള കുറ്റങ്ങൾ ഒരു ഓലയിലെഴുതി കഴുത്തിൽ കെട്ടുന്നു തുടർന്ന് വീണ്ടും കുറ്റവാളിയെ തുക്കുന്നു. ആദ്യത്തെ ഭാരത്തിനേക്കാളും ഇപ്പോൾ ഭാരം കൂടിയിട്ടുണ്ട് എങ്കിൽ കുറ്റക്കാരൻ എന്നു വിധിക്കുന്നു.
## ഇതും കാണുക
* തിരുവിതാംകൂറിലെ ശിക്ഷാരീതികൾ

## പുറത്തുനിന്നുള്ള വിവരങ്ങൾ
#http://www.keralahistory.ac.in/ 
#2009 ഫെബ്രുവരി 9 ന് പ്രസിദ്ദീകരിച്ച അക്ഷരമുറ്റം
#http://www.indiasite.com/kerala/history.html 

വർഗ്ഗം:കേരളചരിത്രം
നിമ്മി

1950-60 കളിലെ ഒരു ബോളിവുഡ് ചലച്ചിത്രനടിയാണ് **നിമ്മി** എന്നറിയപ്പെടുന്ന **നവാബ് ബാനു**. അക്കാലത്തെ ചിത്രങ്ങളിൽ ഒരു ഗ്രാമീണ പെൺകുട്ടിയുടെ വേഷത്തിൽ പ്രധാനമായും അഭിനയിച്ച് വളരെയധികം ശ്രദ്ധേയത നേടിയിരുന്നു.

## ആദ്യ ജീവിതം
നവാബ് ബാനു ജനിച്ചത് ആഗ്രയിലാണ്. മാതാവ് വഹീദാൻ ഒരു ഗായികയായിരുന്നു. തന്റെ മാതാവിന്റെ ഗായിക സുഹൃത്തുകളിലൂടെ നവാബ് ബാനുവിന് ബോളിവുഡുമായി ധാരാള ബന്ധമുണ്ടായിരുന്നു. പക്ഷേ, തന്റെ ഒൻപതാമത്തെ വയസ്സിൽ മാതാ‍വ് മരണപ്പെടുക്കുകയും പിന്നീടുള്ള ജീവിതം തന്റെ അമ്മായിയുടെ കൂടെ ആയിരുന്നു.

## അഭിനയജീവിതം
1948 ൽ പ്രസിദ്ധ ചലച്ചിത്രനിർമ്മാതാവായ മെഹ്ബൂബ് ഖാൻ നിമ്മിക്ക് തന്റെ ചിത്രമായ *അന്താസ്* എന്ന ചിത്രത്തിൽ അവസരം നൽകി. പിന്നീട് നടനായ രാജ് കപൂറിനെ നിമ്മി കണ്ടുമുട്ടുകയും തന്റെ ആദ്യ ചിത്രത്തിന്റെ അഭിനയ മികവ് കൊണ്ട് അദ്ദേഷം 1949 നിർമ്മിച്ച *ബർസാത്* എന്ന ചിത്രത്തിലും അവസരം ലഭിച്ചു. ഈ ചിത്രത്തിലെ അഭിനയം ഒരു വൻ വിജയമാവുകയും ചെയ്തു. പിന്നീട് ധാരാളം ചിത്രങ്ങളിൽ നിമ്മിക്ക് അവസരം ലഭിക്കുകയും ചെയ്തു. അക്കാലത്തെ മുൻ നിര നായകന്മാരുടെ ഒപ്പം നിമ്മി അഭിനയിച്ചു. പാടുവാനുമുള്ള കഴിവും ഉണ്ടായിരുന്ന നിമ്മി, ഒരു മുൻ നിര നായികയായി വളരുകയും ചെയ്തു.

1954 ൽ നിമ്മി , *ദ‌ൻ‌ക്* എന്ന ഒരു ചിത്രം നിർമ്മിക്കുകയും ചെയ്തു കൊണ്ട് ഒരു നിർമ്മാതാവിന്റെ വേഷത്തിലും ബോളിവുഡിൽ അറിയപ്പെട്ടു.

## സ്വകാര്യ ജീവിതം
ചലച്ചിത്ര തിരക്കഥാകൃത്തായിരുന്ന  എസ്. അലി റാസയുമായി പ്രണയത്തിലാവുകയും പിന്നീട് 1960 ൽ ഇവർ വിവാ‍ഹം ചെയ്യുകയും ചെയ്തു. 1960 ൽ നിമ്മി ചലച്ചിത്ര ലോകത്ത് നിന്ന് വിരമിച്ചു. 42 വർഷത്തെ ദാമ്പത്യത്തിനു ശേഷം നിമ്മിയുടെ ഭർത്താവ് 2007 ൽ മരിച്ചു. ഇവർക്ക് കുട്ടികളില്ല.

## മരണം
2020 മാർച്ച് 25 ന്, 87 വയസ്സുള്ളപ്പോൾ അവർ അന്തരിച്ചു . ദീർഘനാളത്തെ അസുഖത്തെത്തുടർന്ന്, ശ്വസിക്കാൻ കഴിയുന്നില്ലെന്ന് പരാതിപ്പെട്ടതിനെത്തുടർന്ന് അവരെ ജുഹു ആശുപത്രിയിലേക്ക് കൊണ്ടുപോയി. അതേ ദിവസം വൈകുന്നേരം, അവർ മരിച്ചുവെന്ന് ഡോക്ടർമാർ സ്ഥിരീകരിച്ചു. ജീവിതത്തിന്റെ അവസാന വർഷത്തിൽ അവർ വിവിധ ആശുപത്രികളിൽ ചികിത്സയിലായിരുന്നു.

## അവലംബം
* 
* Interview, *Nimmi: "I have a dream to be Queen"*, The Indian Express Newspaper, Issue date: Friday, May 30 1997. Copyright © 1997 Indian Express Newspapers (Bombay) Ltd.
* Reuben, Bunny. *Mehboob: India's DeMille*, South Asia Books
* Raheja, Dinesh. *The Hundred Luminaries of Hindi Cinema*, India Book House Publishers.
* Reuben, Bunny. *Follywood Flashback*, Indus publishers
* Rajadhyaksha, Ashish and Willemen, Paul. *The Encyclopedia of Indian Cinema*, Fitzroy Dearborn Publishers.
* Akbar, Khatija. *Madhubala: Her Life, Her Films*, New Delhi: UBS Publishers' Distributors
* Lanba, Urmila. *The Life and Films of Dilip Kumar*, Orient Paperbacks,India; New e. edition
* Ritu, Nanda. *Raj Kapoor: His Life, His Films*, Iskusstvo

## പുറത്തേക്കുള്ള കണ്ണികൾ
*
*Petite powerhouse Nimmi

വർഗ്ഗം:1933-ൽ ജനിച്ചവർ
വർഗ്ഗം:ഫെബ്രുവരി 18-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:1920-ൽ മരിച്ചവർ